open-index/open-wikipedia-markdown huggingface dataset:
ശശി (പേര്)

ചന്ദ്രൻ എന്നർത്ഥമുള്ള സംസ്കൃത പദമായ  **ശശി** ദക്ഷിണേഷ്യയിലും ഇന്ത്യൻ വംശജർക്കിടയിൽ പൊതുവായും ഒരു പേരായി ഉപയോഗിക്കപ്പെടുന്നുണ്ട്. സാധാരണഗതിയിൽ പുരുഷന്മാർക്കാണ് ഈ പേര് നൽകപ്പെടുന്നതെങ്കിലും സ്ത്രീകൾക്കും ശശി എന്ന പേര് നൽകാറുണ്ട് (ഉദാഹരണം കഥക് നർത്തകിയായ ശശി സാംഘ്ല).

## ശശി എന്ന് പേരുള്ള പ്രശസ്തർ
*ശശി കപൂർ
*ശശി കലിംഗ
*ശശി തരൂർ
*ശശി സാംഘ്ല
*കെ.പി. ശശി
*എം.ജി. ശശി
*ഐ.വി. ശശി
*പി. ശശി (പൊതുപ്രവർത്തകൻ)
*മാഫിയ ശശി
*വെഞ്ഞാറമ്മൂട് ശശി (പൊതുപ്രവർത്തകൻ)
*ശശി (തമിഴ് സംവിധായകൻ)

## സംസ്കാരത്തിൽ
മലയാളികൾക്കിടയിൽ, ചില കലാപ്രവർത്തകർ, അവർ അവതരിപ്പിക്കുന്നതോ സൃഷ്ടിക്കുന്നതോ ആയ വിഡ്ഢികഥാപാത്രങ്ങൾക്കു, അവരുടെ ശത്രുക്കളെ അപമാനിക്കുക എന്ന ഉദ്ദേശ്യത്തോടെയോ അല്ലാതെയോ സ്ഥിരമായി, ചില പേരുകൾ ( ശശി/ സോമൻ/ ഷാജി ) ഉപയോഗിച്ച് തുടങ്ങി.

## അവലംബം
മലയാള സിനിമകൾ, ടി വി പരിപാടികൾ. സ്റ്റേജ്  പരിപാടികൾ. പത്ര പംക്തികൾ.
വർഗ്ഗം:ഇന്ത്യൻ പുരുഷനാമങ്ങൾ
ശശി (വിവക്ഷ)

*ശശി കപൂർ
*ശശി കലിംഗ
*ശശി തരൂർ
*ശശി സാംഘ്ല
*കെ.പി. ശശി
*എം.ജി. ശശി
*ഐ.വി. ശശി
*മാഫിയ ശശി
*ശശി (പേര്)
ശക്തൻ സ്റ്റാന്റ്

കേരളത്തിലെ ഏറ്റവും വലിയ സ്വകാര്യ ബസ് സ്റ്റാന്റാണ്   **ശക്തൻ സ്റ്റാന്റ്**. തൃശ്ശൂർ നഗരത്തിന്റെ തെക്കു ഭാഗത്തായാണ് ഇത് സ്ഥിതി ചെയ്യുന്നത്. തൃശ്ശൂരിന്റെ ശില്പിയെന്നറിയപ്പെടുന്ന കൊച്ചി രാജാവ്, ശക്തൻ തമ്പുരാന്റെ സ്മരണാർത്ഥമാണ് ഈ പേർ വന്നത്. തൃശ്ശൂരിൽ നിന്ന് ഗുരുവായൂർ, കുന്നംകുളം, ചാവക്കാട് (അമല നഗർ വഴിയും കാഞ്ഞാണി വഴിയും), കോഴിക്കോട്, കണ്ണൂർ, പെരിന്തൽമണ്ണ, മഞ്ചേരി, ഇരിഞ്ഞാലക്കുട, കൊടുങ്ങല്ലൂർ, തൃപ്രയാർ (ചേർപ്പ് വഴിയും കാഞ്ഞാണി വഴിയും), പാലക്കാട് (വടക്കഞ്ചേരി, ആലത്തൂർ വഴി), പീച്ചി ഡാം എന്നിവിടങ്ങളിലേക്കുള്ള ബസ്സുകൾ ആരംഭിക്കുന്നത് ഇവിടെനിന്നാണ്.

1986-ലാണ് ശക്തൻ സ്റ്റാന്റിന്റെ പണി ആരംഭിച്ചത്. ഇന്ന് ഇതിരിക്കുന്ന സ്ഥലം പണ്ട് വലിയൊരു നെല്പ്പാടമായിരുന്നു. 1986-ൽ ജോൺ പോൾ രണ്ടാമൻ മാർപ്പാപ്പ തൃശ്ശൂർ സന്ദർശിച്ചപ്പോൾ അദ്ദേഹത്തിന് പ്രസംഗിക്കാനായി പാടം നികത്തുകയായിരുന്നു. അക്കാലത്ത് തൃശ്ശൂർ മുനിസിപ്പൽ ഓഫീസിന് (ഇന്നത്തെ കോർപ്പറേഷൻ ഓഫീസ്) മുന്നിലുള്ള ബസ് സ്റ്റാന്റിൽ നിന്നാണ് ബസുകൾ പുറപ്പെട്ടിരുന്നത്. അവിടെയുണ്ടായിരുന്ന അസൗകര്യങ്ങൾ നിമിത്തം പുതിയ ബസ് സ്റ്റാന്റ് അത്യാവശ്യമായി വന്നു. മാർപ്പാപ്പ പ്രസംഗിച്ച സ്ഥലത്തുതന്നെ പിന്നീട് ബസ് സ്റ്റാന്റിനുള്ള സ്ഥലമെടുക്കുകയും തുടർന്ന് 1988 ഡിസംബർ 20-ന് അന്നത്തെ സംസ്ഥാനനിയമസഭാപ്രതിപക്ഷനേതാവും മുൻ മുഖ്യമന്ത്രിയുമായ കെ. കരുണാകരൻ ബസ് സ്റ്റാന്റ് ഉദ്ഘാടനം ചെയ്യുകയും ചെയ്തു.

വലിപ്പത്തിലും മറ്റും ഏറെ മുന്നിലാണെങ്കിലും ധാരാളം പരിമിതികൾ സ്റ്റാന്റ് നേരിടുന്നുണ്ട്. ശൗചാലയം, കുടിവെള്ളം തുടങ്ങിയവയുടെ കുറവ്, അമിതമായ തിരക്ക് തുടങ്ങിയവ അവയിൽ ചിലതാണ്. ഇതിനെതിരെ ഒരുപാട് പ്രക്ഷോഭങ്ങൾ നടന്നുവരുന്നുണ്ട്.

## അവലംബങ്ങൾ

വർഗ്ഗം:തൃശ്ശൂർ
വർഗ്ഗം:ബസ് സ്റ്റേഷനുകൾ
ശക്തൻ തമ്പുരാൻ ജൈവമാലിന്യ സംസ്കരണ പ്ലാന്റ്

ഓർഗാനിക് വേസ്റ്റ് കൻവേർട്ടർ ടെക്‌നോളജിയുപയോഗിച്ച് മാലിന്യത്തെ വളമാക്കി മാറ്റുന്ന,  കേരളത്തിലെ ആദ്യത്തെ ജൈവമാലിന്യസംസ്കരണ പ്ലാന്റാണ് **ശക്തൻ തമ്പുരാൻ ജൈവമാലിന്യ സംസ്കരണ പ്ലാന്റ്**. ഇത് സ്ഥിതിചെയ്യുന്നത് തൃശ്ശൂർ നഗരത്തിലെ ശക്തൻ തമ്പുരാൻ നഗറിലാണ്. ശക്തൻ മാർക്കറ്റിലെ പച്ചക്കറി മാലിന്യത്തെ സംസ്കരിക്കുന്നത് ഈ പ്ലാന്റ് ഉപയോഗിച്ചാണ്.

## അവലംബം


വർഗ്ഗം:തൃശ്ശൂർ
ശക്തൻ തമ്പുരാൻ നഗർ

തൃശ്ശൂർ നഗരത്തിലെ പ്രധാനപ്പെട്ട വ്യപാരകേന്ദ്രങ്ങളിലൊന്നാണ് **ശക്തൻ തമ്പുരാൻ നഗർ**. തൃശ്ശൂരിന്റെ ശില്പിയെന്നറിയപ്പെടുന്ന കൊച്ചി രാജാവ്, ശക്തൻ തമ്പുരാന്റെ സ്മരണാർത്ഥമാണ് ഈ പേർ വന്നത്.

വർഗ്ഗം:തൃശ്ശൂരിന്റെ നഗരപ്രാന്തങ്ങൾ
കൊറമാണ്ടൽ തീരം

ബംഗാൾ ഉൾക്കടലിനും പൂർവ്വഘട്ടത്തിനും ഇടയിലായുള്ള, ഇന്ത്യൻ ഉപഭൂഖണ്ഡത്തിന്റെ തെക്കുകിഴക്കൻ തീരപ്രദേശമാണ് **കൊറമാണ്ടൽ തീരം**. സുന്ദര വനപ്രദേശത്തിനും കന്യാകുമാരിക്കും ഇടയിലുള്ള രണ്ട് തീരസമതലത്തിലെ ഒരു തീരസമതലമാണ്  കോറമണ്ടൽ തീരസമതലം

വർഗ്ഗം:ഇന്ത്യയുടെ ഭൂമിശാസ്ത്രം
കെ.കെ. ചെല്ലപ്പൻ

മുതിർന്ന കമ്യൂണിസ്റ്റ് - ട്രേഡ് യൂണിയൻ നേതാവായിരുന്നു **കെ.കെ. ചെല്ലപ്പൻ**(1933 - 10 ഡിസംബർ 2014). സി.ഐ.ടി.യു സംസ്ഥാന സെക്രട്ടറി, സംസ്ഥാന വൈസ് പ്രസിഡന്റ്, സി.ഐ.ടി.യു ദേശീയ വർക്കിങ് കമ്മിറ്റി അംഗം, ദേശീയ ജനറൽ കൗൺസിൽ അംഗം എന്നീ സ്ഥാനങ്ങൾ വഹിച്ചിട്ടുണ്ട്. സി.പി.ഐ(എം) സംസ്ഥാന കമ്മിറ്റി അംഗമായും പ്രവർത്തിച്ചിട്ടുണ്ട്.

## ജീവിതരേഖ
കായംകുളം പതുതിവിളതറയിൽ വടക്കേതിൽ വീട്ടിൽ കൊച്ചുകുഞ്ഞ് - കൊച്ചിക്കാ ദമ്പതികളുടെ മകനായി ജനിച്ചു. പ്രാഥമിക വിദ്യാഭ്യാസത്തിന് ശേഷം  കമ്യൂണിസ്റ്റ്പാർടി അംഗമായ കെകെസി അവിഭക്ത കമ്യൂണിസ്റ്റ് പാർടിയുടെ കായംകുളം ഡിവിഷൻ കമ്മിറ്റി അംഗമായിരുന്നു. പാർടി പിളർന്നതോടെ സി.പി.ഐ.എമ്മിൽ ഉറച്ചുനിന്നു. പിന്നീട് പാർടി സംസ്ഥാന കമ്മിറ്റി അംഗമായി. 13 വർഷം ഇടുക്കി ജില്ലാ സെക്രട്ടറിയായിരുന്നു. ഈ ഘട്ടത്തിൽ അടിയന്തരാവസ്ഥയെ ചെറുത്ത് പാർടിയെയും കെട്ടിപ്പടുക്കുന്നതിൽ നിർണായക പങ്ക് വഹിച്ചു.

1988ൽ സിപിഐ (എം) ആലപ്പുഴ ജില്ലാ സെക്രട്ടറിയായി. സംസ്ഥാന ചെത്ത് തൊഴിലാളി ഫെഡറേഷൻ സിഐടിയു ജനറൽ സെക്രട്ടറി, ഹെഡ്ലോഡ് ആന്റ് ജനറൽ വർക്കേഴ്സ് സംസ്ഥാനകമ്മിറ്റി പ്രസിഡന്റ്, കള്ള് വ്യവസായ ക്ഷേമനിധി ബോർഡ് അംഗം, ആലപ്പി സഹകരണ സ്പിന്നിംഗ്മിൽ ഡയറക്ടറേറ്റ് അംഗം എന്നീ നിലകളിൽ പ്രവർത്തിച്ചിട്ടുണ്ട്.

2014 ഡിസംബർ 8 ന് പുലർച്ചെ 3.10ന് കായംകുളത്ത് അന്തരിച്ചു..  

## അവലംബം


വർഗ്ഗം:1933-ൽ ജനിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:സി.ഐ.ടി.യു. നേതാക്കൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:2014-ൽ മരിച്ചവർ
വർഗ്ഗം:ഡിസംബർ 10-ന് മരിച്ചവർ
പോർട്ട് വില

ദക്ഷിണ പസഫിക് മഹാസമുദ്രത്തിലെ ദ്വീപുരാഷ്ട്രമായ വാനുവാടുവിന്റെ  തലസ്ഥാനവും വലിയ നഗരവുമാണ് **പോർട്ട് വില**. വാനുവാടുവിലെ ജനസംഖ്യയുടെ 19 ശതമാനവും പോർട്ട് വിലയിൽ താമസിക്കുന്നു. ഇത് ഷെഫ പ്രവിശ്യയിലെ എഫേറ്റ് ദ്വീപിലാണ്.

2020 ലെ കനേഷുമാരി പ്രകാരം ഈ നഗരത്തിലെ ജനസംഖ്യ 49,034 ആയിരുന്നു. 2020 ൽ, പോർട്ട് വിലയിലെ ജനസംഖ്യ രാജ്യത്തെ ജനസംഖ്യയുടെ 16.3% ആയിരുന്നു.

എഫേറ്റ് ദ്വീപിന്റെ കിഴക്കൻ തീരത്ത് സ്ഥിതി ചെയ്യുന്ന പോർട്ട് വില, വാനുവാട്ടുവിന്റെ സാമ്പത്തിക, വാണിജ്യ കേന്ദ്രമാണ്. 2024 ഓഗസ്റ്റിൽ തിരഞ്ഞെടുക്കപ്പെട്ട ലാൻഡ് ആൻഡ് ജസ്റ്റിസ് പാർട്ടിയിലെ ജെന്നി റെഗെൻവാനുവാണ് നഗത്തിന്റെ മേയർ. 2025 ജനുവരിയിൽ സീറ്റ് ഒഴിഞ്ഞുകിടക്കുന്നതുവരെ ഗ്രീൻ കോൺഫെഡറേഷനിലെ മേരി ലൂയിസ് മിൽനെ ആയിരുന്നു ഡെപ്യൂട്ടി മേയർ.

## അവലംബം

## പുറം കണ്ണികൾ

വർഗ്ഗം:തലസ്ഥാനനഗരങ്ങൾ
വർഗ്ഗം:ഓഷ്യാനിയയിലെ തലസ്ഥാനങ്ങൾ
ഫ്രെഡറിക് മിസ്ട്രൽ

1904 ലെ സാഹിത്യത്തിനുള്ള നോബൽ സമ്മാനം  നേടിയ കവിയാണ്  ഫ്രഞ്ച്കാരനായ **ഫ്രെഡറിക് മിസ്ട്രൽ** (Frédéric Mistral -  8 സെപ്തംബർ 1830 &ndash; 25 മാർച്ച് 1914).ആ വർഷത്തെ നോബൽ സമ്മാനം ഇദ്ദേഹം ഹൊസെ എച്ചെഗാരായിയുമായി പങ്ക് വയ്ക്കുകയായിരുന്നു.

ഓക്സിറ്റാൻ ഭാഷയിലാണ് മിസ്ട്രൽ സാഹിത്യരചനകൾ നടത്തിയത്.

## പുറത്തേയ്ക്കുള്ള കണ്ണികൾ

* 
* 
* 
* Frédéric Mistral Biography
* The life of Frederic Mistral - NotreProvence.fr 
* The Memoirs of Frédéric Mistral by Frédéric Mistral and George Wickes (1986) English translation of Mistral's autobiography
* Museon Arlaten  
* Félix Charpentier.Le Jardin des Félibres sculpture depicting Mistral

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1901-1925)
വർഗ്ഗം:1830-ൽ ജനിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:1914-ൽ മരിച്ചവർ
വർഗ്ഗം:മാർച്ച് 25-ന് മരിച്ചവർ
ഹൊസെ എച്ചെഗാരായി

1904 ലെ സാഹിത്യത്തിനുള്ള നോബൽ സമ്മാനം നേടിയ സ്പാനിഷ് നാടകകൃത്ത് ആണു **ഹൊസെ എച്ചെഗാരായി**. സിവിൽ എഞ്ചിനീയർ, ഗണിതശാസ്ത്രജ്ഞൻ, രാജ്യതന്ത്രജ്ഞൻ എന്നീ നിലകളിലും പ്രസിദ്ധനായ എച്ചെഗാരായിയുടെ നാടകങ്ങൾ സ്പാനിഷ് നാടകരംഗത്ത് പുത്തൻ ഉണർവ്വ് നൽകി.

ആ വർഷത്തെ നോബൽ സമ്മാനം ഇദ്ദേഹം ഫ്രെഡറിക് മിസ്ട്രലുമായി പങ്ക് വയ്ക്കുകയായിരുന്നു.

## ജീവിതരേഖ
സ്പെയിനിലെ മാഡ്രിഡിലാണ്  ജോസ് എഷഗറെ ജനിച്ചത്. എൻജിനീയറാകാൻ പരിശീലനം നേടിയ  എഷഗറെ, അൽ-മീറിയായിലെ ഒരു കമ്പനിയിൽ കുറച്ചുകാലം ജോലിനോക്കിയശേഷം പഠിച്ച സ്കൂളിൽ ഗണിതശാസ്ത്ര അധ്യാപകനായി. 1868-ൽ പൊതുമരാമത്തു ഡയറക്ടറായി. അൽമേസോവോ രാജാവിന്റെ നേതൃത്വത്തിൽ അധികാരത്തിൽ വന്ന ഭരണസംവിധാനത്തിൽ അദ്ദേഹത്തിന് നിർണാകമായ സ്വാധീനമുണ്ടായിരുന്നു. 1873-ൽ അൽമേസോവോ അധികാരത്തിൽനിന്ന് പുറത്താക്കപ്പെട്ടതിനെത്തുടർന്ന് എഷഗറെ പുതിയ ഭരണാധികാരി നാടുകടത്തി. 1874-ൽ അൽമേസോവോ വീണ്ടും അധികാരത്തിൽ വന്നതോടെ എഷഗർ വീണ്ടും അധികാരത്തിന്റെ ഉന്നത ശേരേണികളിലെത്തി. വിദ്യാഭ്യാസം വാണിജ്യം, വ്യവസായം, ധനകാര്യം എന്നീ മേഖലകളിൽ അധികാരിയായും മന്ത്രിയായും  പ്രവർത്തിക്കാൻ അവസരം ലഭിച്ചു.

സെർവാന്റീസിന്റെ സമകാലീനായ ലോപ്പഡവാഗായുടെയും ഹെന്റിക് ഇബ്സന്റെയും  നാടകങ്ങൾ  എഷഗറെ ആഴത്തിൽ സ്വാധീനിച്ചു. ലോപ്പഡവാഗയുടെ രചനകൾ മുന്നോട്ടുവച്ച ആശയങ്ങളുടെ പ്രചാരകനായി പിന്നീട് എഷഗറെ മാറി. രാജ്യസ്നേഹവും അഭിമാനവും ധൈര്യവുമായിരുന്നു എഷഗറെയുടെ നാടകങ്ങളുടെ പൊതു പ്രത്യേകതകൾ.

രോഗാധിക്യം നിമിത്തം എഷഗറെയ്ക്ക് സ്റ്റോക്ക്ഹോമിൽചെന്ന് സമ്മാനം വാങ്ങാനായില്ല.  എൺപത്തിമൂന്നാം വയസ്സിൽ എഷഗറെ അന്തരിച്ചു.

## കൃതികൾ
*"ദി ചെക്ക് ബാക്ക്' (1874)
*ദി ഗ്രേറ്റ് ഗാലോറ്റോ (1874)
*ദി സൺ ഓഫ് സോൺ ജുവാൻ (1875)
*അറ്റ് ദി നിൽ ഓഫ് ദി സ്വോർഡ് (1875)
*ഗ്ലാഡിയേറ്റർ ഓഫ് റാവന്ന (1876)
*ദി മാസ് ആന്റ് സെയ്ന്റ് (1877)
*ദി സ്റ്റിഗ്മാറ്റാ
*ദി ലാസ്റ്റ് നൈറ്റ് എന്നിങ്ങനെ എൺപതോളം നാടകങ്ങൾ എഷഗറെ രചിച്ചിട്ടുണ്ട്. 
## പുരസ്കാരങ്ങൾ
*1904-ലെ നൊബേൽ സമ്മാനം ഫ്രെഡറിക് മിസ്ട്രാലിനൊപ്പം പങ്കിട്ടെടുത്തു.
## അവലംബം

## പുറം കണ്ണികൾ
* 
* Nobel Prize biography
* Elsevier Publishing Co. biography
* 
* 
* 

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1901-1925)
വർഗ്ഗം:1832-ൽ ജനിച്ചവർ
വർഗ്ഗം:ഏപ്രിൽ 19-ന് ജനിച്ചവർ
വർഗ്ഗം:1916-ൽ മരിച്ചവർ
വർഗ്ഗം:സെപ്റ്റംബർ 14-ന് മരിച്ചവർ
ഹെൻറിക്ക് ഷെൻകിയേവിച്ച്

1905 ലെ സാഹിത്യത്തിനുള്ള നോബൽ സമ്മാനം  നേടിയ നോവലിസ്റ്റ് ആണ് പോളണ്ടുകാരനായ **ഹെൻറിക്ക് ഷെൻകിയേവിച്ച്**,  (5 മേയ് 1846 &ndash; 15 നവംബർ 1916).

## അവലംബം

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ
വർഗ്ഗം:1846-ൽ ജനിച്ചവർ
വർഗ്ഗം:മേയ് 5-ന് ജനിച്ചവർ
വർഗ്ഗം:1916-ൽ മരിച്ചവർ
വർഗ്ഗം:നവംബർ 15-ന് മരിച്ചവർ
കലാമണ്ഡലം കൃഷ്ണൻകുട്ടി പൊതുവാൾ

പ്രമുഖ ചെണ്ടവാദ്യ കലാകാരനാണ് **കലാമണ്ഡലം കൃഷ്ണൻകുട്ടി പൊതുവാൾ**. വാരണാസി മാധവൻ നമ്പൂതിരി, കലാമണ്ഡലം അച്ചുണ്ണി പൊതുവാൾ, തുടങ്ങി ഒരു വലിയ ശിഷ്യഗണം അദ്ദേഹത്തിനുണ്ട്.  ഇന്നു കഥകളി രംഗത്ത് ചെണ്ട ഉപയോഗിക്കുന്നവരിൽ മിക്കവാറും പേരും അദ്ദേഹത്തിന്റെ ശിഷ്യന്മാരോ പ്രശിഷ്യന്മാരോ ആയിരിക്കും. ഭീഷ്മപ്രതിജ്ഞ എന്ന ഒരു ആട്ടക്കഥ അദ്ദേഹം എഴുതിയിട്ടുണ്ട്.

കഥകളി നടൻ കലാമണ്ഡലം രാമൻ കുട്ടിനായർ, കൃഷ്ണൻകുട്ടി പൊതുവാൾ, മദ്ദളം അപ്പുക്കുട്ടി പൊതുവാൾ എന്നിവർ ചേർന്നുള്ള  യോജിപ്പ് കുട്ടിത്രയം എന്ന പേരിൽ വളരെ പ്രസിദ്ധമായിരുന്നു.

## അവലംബം


വർഗ്ഗം:ചെണ്ട വിദ്വാന്മാർ
വർഗ്ഗം:1924-ൽ ജനിച്ചവർ
കൊൽക്കത്തയിലെ ഭാരതീയ ദേശീയ ഗ്രന്ഥശാല ലിപ്യന്തരണ പദ്ധതി

കൊൽകത്തയിലെ ഭാരതീയ ദേശീയ ഗ്രന്ഥശാലയിൽ രൂപംകൊണ്ട ലിപ്യന്തരണ ഘടനയാണ് **കൊൽക്കത്ത ഭാരതീയ ദേശീയ ഗ്രന്ഥശാല ലിപ്യന്തരണ പദ്ധതി**. ഭാരതീയ ഭാഷാ നിഘണ്ടുക്കളിലും വ്യാകരണ ഗ്രന്ഥങ്ങളിലും ലത്തീൻ അക്ഷരമാലയിലേക്ക് ഇതര ഇന്തോ-ആര്യൻ ഭാഷകളിലെ വാക്കുകൾ ലിപിമാറ്റം ചെയ്യുവാൻ തുലോം അധികം ഉപയോഗിക്കുന്ന മുറയാണിത്. ഇതിനു് "**ലൈബ്രറി ഓഫ് കോൺഗ്രസ്സ്**" എന്ന അന്യനാമവും ഉണ്ട്. ഈ പദ്ധതിക്കു് ISO 15919 എന്ന ഘടനയുമായി അതീവമായ സാരൂപ്യവുമുണ്ട്.

## പദ്ധതി
താഴെക്കാണുന്ന പട്ടിക കൊൽക്കത്ത ഭാരതീയ ദേശീയ ഗ്രന്ഥശാല ലിപ്യന്തരണ പദ്ധതിയെ ചിത്രീകരിക്കുന്നു. പട്ടികയിൽ കൂടുതലും ദേവനാഗരി ലിപിയിലെ അക്ഷരങ്ങളാങ്കിലും ആ ലിപിയിലില്ലാത്തതും കന്നഡ, തമിഴ്, മലയാളം, ബംഗാളി എന്നീ ലിപികളിൽക്കാണുന്നതുമായ അക്ഷരങ്ങളുടെ ലിപ്യന്തരണരീതി ഇവിടെ ഉൾപ്പെടുത്തിയിട്ടുണ്ട്. സംസ്കൃത ലിപ്യന്തരീകരണത്തിനുള്ള അന്താരാഷ്ട്ര ലിപിയുടെ ഒരു വിപുലീകരണമായും ഈ പദ്ധതിയെക്കാണാം.

## കൂടുതൽ വായനയ്ക്ക്
* Aggarwal, Narindar K. 1985 (1978). A Bibliography of Studies on Hindi Language and Linguistics. 2nd edition. Indian Documentation Service / Academic Press: Gurgaon, Haryana.

വർഗ്ഗം:ലിപികൾ
വർഗ്ഗം:ലിപികൾ - അപൂർണ്ണലേഖനങ്ങൾ
വർഗ്ഗം:ലത്തീൻ അക്ഷരമാല
ഡ്രിൽ (മൃഗം)

വംശനാശത്തിന്റെ വക്കിലുള്ള ഒരു പ്രൈമേറ്റ് ആണ് **ഡ്രിൽ**. Mandrillus leucophaeus എന്ന ശാസ്ത്രനാമത്തിൽ അറിയപ്പെടുന്ന ഇവ നൈജീരിയ, കാമറൂൺ, ഇക്വറ്റോറിയൽ ഗിനിയുടെ ഭാഗമായ ബൈയോക്കോ ദ്വീപ്‌ എന്നീ പ്രദേശങ്ങളിലെ മഴക്കാടുകളിൽ  കാണപ്പെടുന്നു. കണക്കുകൾ പ്രകാരം പതിനായിരത്തിൽ താഴെയാണ് ഇവയുടെ ആകെ എണ്ണം. 

## അവലംബങ്ങൾ

## പുറം കണ്ണികൾ

വർഗ്ഗം:പ്രൈമേറ്റുകൾ
ഹിരോള

കെനിയയുടെയും സൊമാലിയ യുടെയും അതിർത്തിയിലെ ഊഷരമായ പുൽപ്രദേശങ്ങളിൽ കാണപ്പെടുന്ന 
ഒരുതരം മാൻ ആണ് **ഹിരോള**. Beatragus hunteri എന്ന ശാസ്ത്ര നാമത്തിൽ അറിയപ്പെടുന്ന ഇതിനെ Hunter's hartebeest , "Hunter's antelope" എന്നും വിളിക്കുന്നു.  1888 ൽ ജന്തുശാസ്ത്രജ്ഞൻ ആയ എച്ച്.സി.വി. ഹണ്ടർ ആണ് ഇതിനെ ശാസ്ത്രലോകത്തിനു പരിചയപ്പെടുത്തിയത്.  

പഠനങ്ങൾ അനുസരിച്ച് 500 നും 1200 നും ഇടയിലാണ് ഇവയുടെ ആകെ എണ്ണം. . ഗുരുതരമായ വംശ നാശ ഭീഷണി നേരിടുന്ന ഇവയ്ക്ക് വംശ നാശം സംഭവിച്ചാൽ ആധുനിക ആഫ്രിക്കൻ വൻകരയിൽ നിന്നും വംശനാശം സംഭവിക്കുന്ന ആദ്യ സസ്തനി ആയിരിക്കും ഹിരോള. 

## ലോക ഹിരോള ദിനം
ആഗസ്റ്റ് 12 ന് ലോക ഹിരോള ദിനമായി ആചരിക്കുന്നു.

## അവലംബം

വർഗ്ഗം:മാനുകൾ
എം. രാമവർമ്മ രാജ

കേരളീയനായ ചിത്രകാരനായിരുന്നു **എം. രാമവർമ്മ രാജ**(1880 - 25 ഓഗസ്റ്റ് 1970). രാജാ രവിവർമ്മയുടെ രണ്ടാമത്തെ പുത്രനായിരുന്നു. മരണാനന്തരം കേരള ലളിത കലാ അക്കാദമിയുടെ ഫെല്ലോഷിപ്പ് നൽകി ആദരിച്ചു. 
## ജീവിതരേഖ
രാജാ രവിവർമ്മയുടെ രണ്ടാമത്തെ പുത്രനായി ജനിച്ചു. ബോംബേ ജെ.ജെ. സ്കൂൾ ഓഫ് ആർട്സിലും മദ്രാസ് സ്കൂൾ ഓഫ് ആർട്സിലും ചിത്രകല പഠിച്ചു. കുറച്ചുകാലം രവിവർമ്മയുടെ സഹായിയായി പ്രവർത്തിച്ചിട്ടുണ്ട്. മാവേലിക്കരയിലെ രവിവിലാസ് എന്ന തന്റെ സ്വന്തം സ്റ്റുഡിയോയിലിരുന്നാണ് അദ്ദേഹം നിരവധി കലാസൃഷ്ടികൾ നടത്തിയത്. തിരുവനന്തപുരത്തെ ശ്രീചിത്തിര ആർട് ഗ്യാലറിയിൽ ഇദ്ദേഹത്തിന്റെ ചിത്രങ്ങൾ പ്രദർശിപ്പിച്ചിരിക്കുന്നു. 
മഹാത്മാഗാന്ധിയുടെ മാവേലിക്കര സന്ദർശനവേളയിൽ പരിഭാഷകനായിരുന്നു.  1924 മുതൽ 35 വരെ മാവേലിക്കര മുനിസിപ്പാലിറ്റി ആദ്യ പ്രസിഡന്റായിരുന്നു. തിരുവിതാംകൂർ ലെജിസ്ലേറ്റീവ് അസംബ്ലിയfൽ 1930 - 32 കാലയളവിൽ അംഗമായിരുന്നു. 1962 മുതൽ 63 വരെ കേരള ലളിത കലാ അക്കാദമി ചെയർമാനായി നോമിനേറ്റ് ചെയ്യപ്പെട്ടു.  ആദ്യ സ്കൗട്ട്സ് കമീഷണർ, ലളിതകലാ അക്കാദമിയുടെ ആദ്യ ചെയർമാൻ (1962-63) എന്നീനിലകളിൽ സേവനമനുഷ്ഠിച്ചിട്ടുണ്ട്. 1967ൽ ലളിതകലാ അക്കാദമിയുടെ ആദ്യ ഫെലോഷിപ്പ് ലഭിച്ചു.
## രാജാരവിവർമ കോളേജ് ഓഫ് ഫൈൻ ആർട്സ്
മാവേലിക്കരയിൽ രാജാ രവിവർമ്മ കോളേജ് ഓഫ് ഫൈൻ ആർട്സ് 1915 ൽ സ്ഥാപിച്ചു. ഫൈൻ ആർട്സ് കോളേജിന്റെ പ്രധാനകെട്ടിടമായിരുന്ന കൊച്ചുകൊട്ടാരവും അതുൾപ്പെട്ട സ്ഥലവും എതിർവശത്തുള്ള സ്ഥലങ്ങളും പിന്നീട് സർക്കാരിന് കൈമാറി. പ്രശസ്ത കാർട്ടൂണിസ്റ്റുകളായ ശങ്കർ, അബു ഏബ്രഹാം എന്നിവരും പി.ജെ. ചെറിയാനും സി.പി. ബാലൻനായരും സി.എൽ. പൊറിഞ്ചുക്കുട്ടിയും ഈ സ്കൂളിന്റെ സംഭാവനകളാണ്. 
## ചിത്രങ്ങൾ
*ബാലിവധം
*ഫിയർ ഓഫ് ലൈഫ്
*ആഫ്റ്റർ ദ ബർത്ത്
## പുരസ്കാരങ്ങൾ
*കേരള ലളിത കലാ അക്കാദമിയുടെ ഫെല്ലോഷിപ്പ് (1967)
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:1880-ൽ ജനിച്ചവർ
വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ
വർഗ്ഗം:1970-ൽ മരിച്ചവർ
വർഗ്ഗം:ഓഗസ്റ്റ് 25-ന് മരിച്ചവർ
പോൾ കല്ലാനോട്

ചിത്രകാരനും കവിയും എഴുത്തുകാരനുമാണ് **പോൾ കല്ലാനോട്**(ജനനം : 25 ഡിസംബർ 1951). കേരള ലളിതകലാ അക്കാദമിയുടെ ഫെലോഷിപ്പ് 2014 ൽ ലഭിച്ചു.
## ജീവിതരേഖ
പുളിക്കൽ വർഗീസിന്റെയും  ത്രേസ്യാമ്മയുടെയും മകനായി  കോഴിക്കോടിലെ കലനോടിൽ ജനനം. ചിത്രകലയിൽ ഡിപ്ലോമ നേടിയശേഷം ചിത്രകലാ അധ്യാപകനായി. കോഴിക്കോട്ടെ യൂണിവേഴ്‌സൽ ആർട്‌സിലും കോഴിക്കോട്‌ സെന്റ്‌ ജോസഫ്‌സ്‌ ഹയർ സെക്കണ്ടറി സ്‌ക്കൂളിലും അധ്യാപകനായിരുന്നു. വിവിധ സംസ്ഥാനങ്ങളിൽ ചിത്രകലാ ക്യാമ്പുകളിൽ കേരളത്തെ പ്രതിനിധീകരിച്ച സംഘത്തിൽ അംഗമായിരുന്നു. കേരള ലളിതകലാ അക്കാദമിയിലും സാഹിത്യ അക്കാദമിയിലും രണ്ടുവട്ടം അംഗമായി. ദേശാഭിമാനി, മാതൃഭൂമി, കലാകൗമുദി വാരികകളിൽ കാർട്ടൂൺ പംക്തികൾ ചെയ്തു. ധാരാളം പുസ്തകങ്ങൾക്കും പ്രസിദ്ധീകരണങ്ങൾക്കും വരച്ചു. നാലു കവിതാസമാഹരങ്ങൾ, ബാലസാഹിത്യകൃതികൾ, പരിഭാഷ എന്നിയുൾപ്പെടെ പത്തു കൃതികൾ രചിച്ചു. 
## കൃതികൾ
*പ്രശ്‌നം
*ആൾപ്പാർപ്പില്ലാത്ത വീട്‌
*സാക്ഷ്യം
*മടങ്ങിപ്പോയ അപ്പു
*തണൽമരങ്ങൾ
*മറുലോകം
*കണ്ണ്‌
*കാലികം
*പ്രതിരൂപങ്ങൾ
*ആലീസിന്റെ സാഹസിക യാത്രകൾ (പരിഭാഷ)
## പുരസ്കാരങ്ങൾ
*കേരള ലളിതകലാ അക്കാദമിയുടെ ഫെലോഷിപ്പ് (2014) 
*കേരള സാഹിത്യ അക്കാദമിയുടെ കനകശ്രീ അവാർഡ്
*സംസ്ഥാന ജൂനിയർ ചേംബർ അവാർഡ്
*ഐഎംഎ അവാർഡ് 
*മഹാകവി ഇടശേരി അവാർഡ്
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:1951-ൽ ജനിച്ചവർ
വർഗ്ഗം:ഡിസംബർ 25-ന് ജനിച്ചവർ
സി.പി. അരവിന്ദാക്ഷൻ

മലയാളത്തിലെ നിരവധി ശാസ്ത്രരചനകളുടെ കർത്താവും അദ്ധ്യാപകനുമാണ് **സി.പി. അരവിന്ദാക്ഷൻ**. സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2013-ലെ ശാസ്ത്ര സാഹിത്യ പുരസ്‌കാരം നേടി. 
## ജീവിതരേഖ
തിരുവനന്തപുരത്തെ ഗവൺമെന്റ് വിമൻസ് കോളേജിലെ പ്രിൻസിപ്പലായി വിരമിച്ചു. കേരള ശാസ്ത്ര സാഹിത്യ പരിഷത്തുമായി ബന്ധപ്പെട്ട് ദീർഘകാലം പ്രവർത്തിച്ചു. കുട്ടികൾക്കുള്ള മികച്ച ശാസ്ത്രപുസ്തകത്തിനുള്ള 2013ലെ പുരസ്‌കാരത്തിനാണ് ഡോ. സി.പി. അരവിന്ദാക്ഷൻ അർഹനായി. 'മധുരം അതിമധുരം രസതന്ത്രം' എന്ന കൃതിയാണ്  അവാർഡിന് അർഹനാക്കിയത്. 
## കൃതികൾ
*'മധുരം അതിമധുരം രസതന്ത്രം'
## പുരസ്കാരങ്ങൾ
*കുട്ടികൾക്കുള്ള മികച്ച ശാസ്ത്ര പുസ്തകത്തിനുള്ള സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2013-ലെ ശാസ്ത്ര സാഹിത്യ പുരസ്‌കാരം (2013)

## അവലംബം


വർഗ്ഗം:ശാസ്ത്രസാഹിത്യകാർ
വർഗ്ഗം:ശാസ്ത്ര പ്രചാരകർ
വർഗ്ഗം:ശാസ്ത്ര സാഹിത്യ പുരസ്‌കാരം ലഭിച്ചവർ
വർഗ്ഗം:പത്തനംതിട്ട ജില്ലയിൽ ജനിച്ചവർ
വാമൊഴി

**വാമൊഴി** അഥവാ **വായ്മൊഴി** എന്നാൽ സംസാരഭാഷ. വാമൊഴിയുടെ അടിസ്ഥാനം മനുഷ്യരുടെ സ്വരോച്ചാരണത്തിലാണ്‌. ഇതുവരമൊഴി അല്ലെങ്കിൽ എഴുത്തുഭാഷയുമായിട്ടും, ആംഗ്യഭാഷയുമായിട്ടും കൈകളുടെ ഉപയോഗത്തിന്റെ അഭാവത്തിൽ വ്യത്യസ്തമാകുന്നു. ചില ഭാഷാശാസ്ത്രജ്ഞന്മാർ ആംഗ്യഭാഷകളെയും വാമൊഴിയുടെ കൂട്ടത്തിൽ ചേർക്കുന്നു.

## വരമൊഴിയുമായുള്ള  വ്യത്യാസം

വാമൊഴിയിൽ വാക്കുകളുടെയും വാക്യങ്ങളുടെയും അർത്ഥം പലപ്പോഴും പശ്ചാത്തലത്തിലൂടെ മാത്രമാണു് വ്യക്തമാകുന്നതു്. എന്നാൽ വരമൊഴിയിൽ എഴുതപ്പെട്ട വാക്യങ്ങളിൽനിന്നും നേരിട്ടു് രചയിതാവിന്റെ ഉദ്ദേശ്യം ഗ്രഹിക്കാവുന്നതായിരിക്കും. കൂടാതെ വാമൊഴിയിൽ പൊതുവായ അനുഭവ സമ്പത്തെച്ചൊല്ലിയാണു് പ്രസ്താവനകളുടെ സത്യാസത്യങ്ങളെക്കുറിച്ചുള്ള  വാദങ്ങൾ തീരുമാനിക്കപ്പെടുന്നതെങ്കിൽ, വരമൊഴിയിൽ നേരായ ക്രമത്തിലുള്ള തർക്കങ്ങൾക്കാണു് സ്വാധീനം. മാത്രമല്ല, വാമൊഴിയിൽ പലപ്പോഴും ആത്മനിഷ്ഠമായ വിഷയങ്ങളെക്കുറിച്ചായിരിക്കും ചർച്ച, വരമൊഴിയിലോ വസ്തുനിഷ്ഠമായവയെക്കുറിച്ചും.

വാമൊഴിയും വരമൊഴിയും തമ്മിലുള്ള ബന്ധം സങ്കീർണ്ണമാണു്. ഭാഷാശാസ്ത്രജ്ഞന്മാർക്കിടയിൽ ഇപ്പൊഴത്തെ പൊതു അഭിപ്രായം വാമൊഴി സ്വതസ്സിദ്ധമാണെന്നും വരമൊഴി സാമൂഹികസൃഷ്ടിയാണെന്നുമാണു്. എന്നാൽ പ്രാഗ്സ്കൂളിലെന്നപൊലുള്ള ഭാഷാശാസ്ത്രജ്ഞന്മാർ ചിലരുടെ അഭിപ്രായപ്രകാരം വാമൊഴിക്കും വരമൊഴിക്കും തമ്മിലുള്ള അന്തരത്തിനാലും, അവ രണ്ടിനുമുള്ള ചില തനതായ ഗുണവിശേഷങ്ങളാലും വരമൊഴി വാമൊഴിയിൽ അതിഷ്ഠിതമാണെന്ന വാദം തെറ്റാണു്.

## ഇതും കാണുക
*മലയാള ഭാഷാഭേദങ്ങൾ
*ഉപഭാഷ

## അവലംബങ്ങൾ

വർഗ്ഗം:ഭാഷാശാസ്ത്രം
ഇന്ത്യയുടെ ആഭ്യന്തര മന്ത്രി

ഇന്ത്യയുടെ ആഭ്യന്തര മന്ത്രാലയത്തിന്റെ തലവനാണ് **ഇന്ത്യൻ ആഭ്യന്തര മന്ത്രി**. കേന്ദ്ര ആഭ്യന്തര മന്ത്രി എന്നും പൊതുവെ അറിയപ്പെടുന്നു. നിലവിൽ ഈ വകുപ്പ് കൈകാര്യം ചെയ്യുന്നത് അമിത് ഷായാണ്.

## ആഭ്യന്തര മന്ത്രിമാരുടെ പട്ടിക

## Ministers of State of Home Affairs

വർഗ്ഗം:ഇന്ത്യൻ പാർലമെന്റ്
വർഗ്ഗം:ഇന്ത്യയുടെ ആഭ്യന്തര മന്ത്രിമാർ
പി.കെ. കണാരു

കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ച തിറയാട്ട കലാകാരനാണ് **പി.കെ. കണാരു**. ചെണ്ട, ഗഞ്ചിറ എന്നിവയ്ക്കു പുറമേ അപൂർവ വാദ്യോപകരണമായ തരിപ്പറയിലും പണിക്കർക്ക് വൈദഗ്ദ്ധ്യമുണ്ട്.  
## ജീവിതരേഖ
14-ാം വയസ്സിൽ നാട്ടിലെ സ്ഥാനികളായ നടുവിലക്കണ്ടി കുടുംബക്ഷേത്രത്തിൽ കോലംകെട്ടിയാണ് കണാരു തിറയാട്ടക്കലാ രംഗത്തേക്ക് പ്രവേശിക്കുന്നത്. ഉള്ളിയേരി മാമ്പൊയിൽ മുതൽ കൊടശ്ശേരിക്കുന്നുവരെയും അടുവാടു മുതൽ തോരായിവരെയും പത്തര ദേശത്തെ തിറയാട്ടങ്ങളുടെ കാരണവരാണ്.  കണാരുപണിക്കരുടെ ഗുളികൻ, കുട്ടിച്ചാത്തൻ, ഘണ്ഠാകർണൻ കോലങ്ങൾ ഭക്തരുടെ ആദരവ് ഏറെ പിടിച്ചുപറ്റിയിട്ടുണ്ട്. കോഴിക്കോട് ആകാശവാണിയിൽ  മാരൻപാട്ടും തോറ്റംപാട്ടുകളും മുപ്പതു വർഷമായി  കണാരുപണിക്കരും ഭാര്യ ചെരിയമ്മയും അവതരിപ്പിച്ചു വരുന്നു. 
## പുരസ്കാരങ്ങൾ
*കേരള ഫോക്ക്‌ലോർ അക്കാദമിയുടെ ഗുരുപൂജ പുരസ്‌കാരം (2014) 
## അവലംബം


വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:തിറയാട്ട  കലാകാരന്മാർ
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
വി. ബാലൻ

നാടൻകലാരംഗത്തെ സംഭാവനകൾക്കുള്ള പി.കെ.കാളൻ പുരസ്‌കാരം ലഭിച്ച കലാകാരനാണ് **വി. ബാലൻ**. 1976 ൽ ഹരിജൻ നാടൻ കലാസംഘം രൂപീകരിച്ചു. വിദ്യാത്ഥികൾക്കും യുവജനങ്ങൾക്കുമായി നിരവധി പരിശീലന ക്ലാസുകൾ നടത്തി വരുന്നു.
## ജീവിതരേഖ
പാലക്കാട് തൃത്താല സ്വദേശിയാണ്. പരമ്പരാഗതമായി നാടൻകലാരൂപങ്ങൾ പരിശീലിച്ച വി.ബാലൻ പറപൂതൻ കളി, ഭദ്രകാളിയാട്ടം, കുട്ടിച്ചാത്തനാട്ടം, കരിങ്കാളിയാട്ടം, മലവാഴിയാട്ടം തുടങ്ങിയ കലകളിൽ വിദഗ്ദ്ധനാണ്.  
## കൃതികൾ
*‘പറയരുടെ പരമ്പരാഗത പാട്ടുകൾ’ 
## പുരസ്കാരങ്ങൾ
*നാടൻകലാരംഗത്തെ സംഭാവനകൾക്കുള്ള പി.കെ.കാളൻ പുരസ്‌കാരം (2014)
*ഡോ.അംബേദ്കർ ഫെലോഷിപ്പ് 
*കേരള ഫോക് ലോർ അക്കാദമി അവാർഡ് 
*കേരള സംഗീത നാടക അക്കാദമി അവാർഡ്
*കേരള ഫോക് ലോർ അക്കാദമി ഫെലോഷിപ്പ്
*നെഹ്‌റു യുവക് കേന്ദ്ര അവാർഡ്
*കേന്ദ്ര സാംസ്‌കാരിക വകുപ്പിന്റെ സീനിയർ ഫെലോഷിപ്പ് 
## അവലംബം


വർഗ്ഗം:നാടൻ കലകളുടെ അവതാരകർ
വർഗ്ഗം:നാടൻകലാരംഗത്തെ സംഭാവനകൾക്കുള്ള പി.കെ.കാളൻ പുരസ്‌കാരം ലഭിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
ആസ്ട്രോ-ഹങ്കേറിയൻ സാമ്രാജ്യം

1867 മുതൽ 1918 വരെ നിലനിന്നിരുന്ന **ആസ്ട്രോ ഹംഗേറിയൻ   സാമ്രാജ്യം** ഒരു ഭരണഘടനാ യൂണിയൻ ആയിരുന്നു. ഇത് **ആസ്ട്രിയ-ഹംഗറി** എന്ന പേരിലും അറിയപ്പെട്ടിരുന്നു. ഈ സാമ്രാജ്യം ഒന്നാം  ലോകമഹായുദ്ധത്തിലെ  തോൽവി ഫലമായി തകർന്നു.1867 ലെ ഉടമ്പടി പ്രകാരമാണ് രണ്ടു രാജ്യങ്ങൾ ചേർന്ന ഈ വലിയസാമ്രാജ്യം  നിലവിൽ വന്നത്. ഈ ഉടമ്പടിയുടെ ഫലമായി രണ്ടു രാജ്യങ്ങൾക്കും തുല്യ ഭരണ പ്രാധിനിത്യമുള്ള സാമ്രാജ്യമായി ഇത് മാറി. വിദേശകാര്യം, സൈനികം എന്നീ വകുപ്പുകൾ രണ്ടു രാജ്യങ്ങളും ഒരുമിച്ച് നിയന്ത്രിച്ചപ്പോൾ, മറ്റ് വകുപ്പുകൾ രണ്ടു രാജ്യങ്ങൾക്കും പ്രത്യേകം ആയിരുന്നു.

## വികസനങ്ങൾ
ഈ സാമ്രാജ്യം യൂറോപ്പിലെ ഒരു പ്രധാന ശക്തിയായി മാറി . റഷ്യൻ സാമ്രാജ്യത്തിനു ശേഷം യൂറോപ്പിലെ ഏറ്റവും വിസ്തൃതമായ സാമ്രാജ്യം ഇതായിരുന്നു. റഷ്യൻ സാമ്രാജ്യവും ജർമ്മൻ സാമ്രാജ്യവും കഴിഞ്ഞാൽ ഏറ്റവും കൂടുതൽ ജനസംഖ്യയുള്ള യൂറോപ്യൻ സാമ്രാജ്യമായിരുന്നു ആസ്ട്രോ-ഹംഗറി.യു.എസ്.എ,ജർമ്മനി,ബ്രിട്ടൺ എന്നിവ കഴിഞ്ഞാൽ ലോകത്തിലെ ഏറ്റവും വലിയ യന്ത്രനിർമ്മാണ വ്യവസായം ആസ്ട്രോ-ഹംഗറിയിൽ ആയിരുന്നു. ആസ്ട്രോ ഹംഗേറിയൻ സാമ്രാജ്യത്തിൽ ആസ്ട്രിയ , ഹംഗറി എന്നീ രണ്ടു രാജ്യങ്ങൾക്ക് പുറമേ  ഹംഗറിയുടെ കീഴിൽ സ്വയംഭരണ അധികാരമുള്ള ക്രോയേഷ്യ-സ്ലോവേനിയ രാജ്യവും ഉണ്ടായിരുന്നു. 1878 നു ശേഷം ബോസ്നിയ-ഹെർസഗോവിനയും ആസ്ട്രോ-ഹംഗേറിയൻ സാമ്രാജ്യത്തിന്റെ സൈനിക നിയന്ത്രണത്തിലായി.1908 ൽ  ബോസ്നിയ-ഹെർസഗോവിന പൂർണ്ണമായും ആസ്ട്രോ ഹംഗേറിയൻ സാമ്രാജ്യത്തിന്റെ ഭാഗമായി. 

## ഒന്നാം ലോകമഹായുദ്ധത്തിനു ശേഷം
ഓസ്ട്രിയ-ഹംഗറി, ജർമ്മനി, ബൾഗേറിയ, ഓട്ടോമൻ സാമ്രാജ്യം എന്നിവ ചേർന്ന കേന്ദ്രീയശക്തികളുമായിരുന്നു ഒന്നാം ലോക മഹായുദ്ധത്തിൽ യുദ്ധരംഗത്ത് സജീവമായി നിലയുറപ്പിച്ചത്. വെഴ്സായ് ഉടമ്പടി ഒപ്പുവച്ചതിനു ശേഷം ഒന്നാം ലോകമഹായുദ്ധം അവസാനിച്ചു.യുദ്ധാനന്തരം ഈ സാമ്രാജ്യം ആസ്ട്രിയ,ഹംഗറി എന്നീ രാജ്യങ്ങൾക്ക് പുറമേ, യൂഗോസ്ലാവിയ,ചെക്കൊസ്ലൊവാക്യ എന്നീ രാജ്യങ്ങൾ ആയി വിഭജിക്കപ്പെട്ടു.

 
## അവലംബം

## പുറത്തേയ്ക്കുള്ള കണ്ണികൾ

* HABSBURG is a email discussion list dealing with the culture and history of the Habsburg Monarchy and its successor states in central Europe since 1500, with discussions, syllabi, book reviews, queries, conferences; edited daily by scholars since 1994
* Osztrák–Magyar Monarchia
* Habsburg Empire Austrian line
* Microsoft Encarta: The height of the dual monarchy(  2009-10-31)
* The Austro-Hungarian Military
* Heraldry of the Austro-Hungarian Empire
* &nbsp;– extensive list of heads of state, ministers, and ambassadors
* History of Austro-Hungarian currency
* Austria-Hungary, Dual Monarchy
* The Austro-Hungarian Army in the Italian Dolomites (in italian)
* www.cisleithanien.eu 
* Map of Europe  and the collapse of Austria-Hungary at omniatlas.com
* Mangham, Arthur Neal. The Social Bases of Austrian Politics: The German Electoral Districts of Cisleithania, 1900–1914. Ph.D. thesis 1974
* Austro-Hungarian Land Forces 1848–1918
സൈലന്റ് വാലി പിലിഗിരിയൻ

കേരളതദ്ദേശവാസിയായ ഒരു പിലിഗിരിയൻ തവളയാണ് **സൈലന്റ് വാലി പിലിഗിരിയൻ** അഥവാ **Thampi's Torrent Frog (Silent Valley Dancing Frog). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്. എസ്.ഡി. ബിജു, സുശീൽ ദുട്ട, റോബർട്ട് ലിങ്കർ, എം.എസ്. രവിചന്ദ്രൻ എന്നിവർ ചേർന്നാണ് കണ്ടത്തിയത്. നനവാർന്ന ഉയരം കുറഞ്ഞ പ്രദേശത്തുള്ള കാടുകളിലും നദികളിലും കണ്ടുവരുന്നു. 

## അവലംബം
* Biju, S.D., Dutta, S., Inger, R. & Ravichandran, M.S. 2004.  Micrixalus thampii.   2006 IUCN Red List of Threatened Species.   Downloaded on 23 July 2007.

## പുറത്തേക്കുള്ള കണ്ണികൾ

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
എ റ്റെയിൽ ഒഫ് ടു സിറ്റീസ്

എ ടെയിൽ ഓഫ് ടു സിറ്റീസ് ആദ്യമായി പ്രസിദ്ധികരിച്ചത്  1859-ൽ ആണ്. ചാൾസ് ഡിക്കെൻസ് ആണ് ഈ നോവെൽ എഴുതിയത്. ഇത് ഡിക്കെൻസിന്റെ പ്രശസ്തമായ നോവലിൽ ഒന്നാണ് .
ഫ്രഞ്ചു വിപ്ലവത്തിന്റെ പാശ്ചാത്തലത്തിലാണ് ഈ നോവൽ കടന്നു പോവുന്നത്.
## അവലംബം

## പുറത്തേക്കുള്ള കണ്ണികൾ

* ''A Tale of Two Cities'' at Internet Archive.

* ''A Tale of Two Cities'' – The original manuscript of the novel, held by the Victoria and Albert Museum (requires Adobe Flash).
* 'Dickens: ''A Tale of Two Cities''', lecture by Dr. Tony Williams on the writing of the book, at Gresham College on 3 July 2007 (with video and audio files available for download, as well as the transcript).
*
* Analysis of ''A Tale of Two Cities'' on Lit React 

വർഗ്ഗം:ഇംഗ്ലീഷ് നോവലുകൾ
വർഗ്ഗം:വിക്ടോറിയൻ നോവലുകൾ
വർഗ്ഗം:ചലച്ചിത്രമാക്കപ്പെട്ട നോവലുകൾ
ഹെഡി ലമാർ

ഒരു ഓസ്ട്രിയൻ അമേരിക്കൻ നടിയും ഗവേഷകയുമായിരുന്നു **ഹെഡി ലമാർ** (9 നവംബർ 1914 – 19 ജനുവരി 2000) നഗ്ന സീനുകൾക്ക് വിവാദമാർജ്ജിച്ച *[[Ecstasy (film)|എക്സ്റ്റസി]]* (1933) എന്ന ചിത്രത്തിലെ അഭിനയത്തിലെത്തിനിന്ന ജർമനിയിലെ തന്റെ ആദ്യകാല ചലച്ചിത്ര ജീവിതത്തിനുശേഷം ലമാർ ഹോളിവുഡിലേയ്ക്ക് കുടിയേറി. MGM തലവൻ ലൂയിസ് ബി. മേയറിന്റെ ക്ഷണമനുസരിച്ച് ഹോളിവുഡിലെത്തിയ ലമാർ സ്റ്റുഡിയോയുടെ സുവർണ്ണകാലത്ത് ഒരു താരമായി വിളങ്ങി.

ഹോളിവുഡിലെത്തിയ ലമാർ ശാസ്ത്രീയ കണ്ടുപിടിത്തങ്ങളിലും ശ്രദ്ധ കേന്ദ്രീകരിച്ചു. ശാസ്ത്രത്തിന് ലമാറിന്റെ ഏറ്റവും വലിയ സംഭാവന ഇന്നത്തെ വയർലസ് ആശയവിനിമയത്തിന് അടിസ്ഥാനമായ സ്പ്രെഡ് സ്പെക്ട്രം കമ്മ്യൂണിക്കേഷൻ, ഫ്രീക്വൻസി ഹോപ്പിങ് എന്നീ സാങ്കേതികവിദ്യകൾ കമ്പോസർ ജോർജ്ജ് അന്റെയിലുമൊത്ത് കണ്ടുപിടിച്ചു എന്നതാണ്.

## അവലംബം


## കുറിപ്പുകൾ
According to Lamarr biographer Stephen Michael Shearer (pp. 8, 339), she was born in 1914, not 1913.

വർഗ്ഗം:1914-ൽ ജനിച്ചവർ
വർഗ്ഗം:നവംബർ 9-ന് ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:ജനുവരി 19-ന് മരിച്ചവർ
ആറന്മുള ഹരിഹരപുത്രൻ

മലയാളത്തിലെ നിരവധി ശാസ്ത്രരചനകളുടെ കർത്താവും സർവ്വ വിജ്ഞാനകോശം മുൻ എക്‌സിക്യുട്ടീവ് എഡിറ്ററുമാണ് **ഡോ. ആറന്മുള ഹരിഹരപുത്രൻ** . സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2013-ലെ ശാസ്ത്രവിഷയത്തെ ആഴത്തിൽ പ്രതിപാദിക്കുന്ന ഗ്രന്ഥത്തിനുള്ള ശാസ്ത്ര സാഹിത്യ പുരസ്‌കാരം നേടി.
## കൃതികൾ
*വിചിത്രജീവികൾ വിസ്മയജീവികൾ
*ജീവശാസ്ത്രത്തിന്റെ കഥ

## പുരസ്കാരങ്ങൾ
* സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2013-ലെ ശാസ്ത്ര സാഹിത്യ പുരസ്‌കാരം (2013)
## അവലംബം


വർഗ്ഗം:ശാസ്ത്രസാഹിത്യകാർ
വർഗ്ഗം:ശാസ്ത്ര പ്രചാരകർ
വർഗ്ഗം:ശാസ്ത്ര സാഹിത്യ പുരസ്‌കാരം ലഭിച്ചവർ
സോയി ഡേഷനൽ

ഒരു അമേരിക്കൻ ഗായികയും നടിയുമാണ് **സോയി ഡേഷനൽ**.1999-ൽ മംഫോർഡ് എന്ന ചിത്രത്തിലും  കാമറോൺ ക്രോയുടെ 'അലോസ് ഫാഷസ്' (2000) എന്ന ചിത്രത്തിലും അഭിനയിച്ചു. ദ ഗുഡ് ഗേൾ (2002), ദി ന്യൂ ഗയ് (2002), എൽഫ് (2003), ദി ഹിച്ചിഹിക്കേർസ് ഗൈഡ് ടു ദി ഗാലക്സി (2005), ഫെയ്ലർ ടു ലോഞ്ച് (2006), യെസ് മാൻ 2008), (500) ഡെയ്സ് ഓഫ് സമ്മർ (2009).   മാസി (2001), അൾ ദി റിയൽ ഗേൾസ് (2003), വിന്റർ പാസിംഗ് (2005), ബ്രിഡ്ജ് ടു ടെറാബീതിയ (2007) എന്നീ ചിത്രങ്ങളിലും നാടകങ്ങളിലും അഭിനയിച്ചു. 2011 മുതൽ തന്നെ, ഫെയ്ക്സ് സിറ്റ് കോംന്റെ *ന്യൂ ഗേൾ* എന്ന ചിത്രത്തിൽ *ജസീക്ക ഡേ* ആയി അഭിനയിച്ചിരുന്നു. അവയ്ക്ക് എമ്മി അവാർഡ് നാമനിർദ്ദേശവും മൂന്ന് ഗോൾഡൻ ഗ്ലോബ് പുരസ്കാരവും ലഭിക്കുകയുണ്ടായി.

## ഫിലിമോഗ്രാഫി

## ഡിസ്കോഗ്രാഫി

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ ലിങ്കുകൾ

*
*Zooey Deschanel  Video produced by **
ആസ്​പിൻവാൾ ഹൗസ്

1867-ൽ ഇംഗ്ലീഷുകാരുടെ വാസ്തുശില്പ ശൈലിയിൽ കൊച്ചി തീരത്തു നിർമിച്ച കെട്ടിടമാണ് **ആസ്​പിൻവാൾ ഹൗസ്**. സുഗന്ധ വ്യഞ്ജനങ്ങളുടെയും തേയില, റബ്ബർ എന്നിവയുടെ കയറ്റുമതി നടത്തിയിരുന്ന ആസ്​പിൻവാൾ കമ്പനിയുടെ കൊച്ചി ആസ്ഥാനമായിരുന്നിവിടം. നിരവധി ഓഫീസ് കെട്ടിടങ്ങളും പണ്ടകശാലകളും ഒരു ബംഗ്ലാവും ഇവിടുണ്ട്.  കേരളത്തിൽ നിന്ന് കയറും സുഗന്ധ വ്യഞ്ജനങ്ങളുമെല്ലാം കയറ്റുമതി ചെയ്തിരുന്ന കമ്പനിയുടെ ഓഫീസും കപ്പൽത്തുറയും ലബോറട്ടറിയും ഗോഡൗണുമെല്ലാമായിരുന്നു ഇവിടം. 2012 ലെയും 2014 ലെയും 2016 ലെയും  കൊച്ചി-മുസിരിസ് ബിനാലെകളുടെ മുഖ്യ വേദിയാണ് ഇത്. 
## സ്ഥാനം
മട്ടാഞ്ചേരിയിലേക്കു പോകുന്ന വഴി ഫോർട്ട് കൊച്ചിയിലാണിത്.
## അവലംബം

## പുറം കണ്ണികൾ
*കൊച്ചി മുസിരിസ് ബിനാലെ വെബ് സൈറ്റിൽ 

വർഗ്ഗം:കേരളത്തിലെ കെട്ടിടങ്ങളും നിർമ്മിതികളും
വർഗ്ഗം:കൊച്ചിയിലെ ചരിത്രസ്മാരകങ്ങൾ
വർഗ്ഗം:കൊച്ചി-മുസിരിസ് ബിനാലെ വേദികൾ
ബിനോയ് കൃഷ്ണ ബസു

ബംഗാളിൽ നിന്നുള്ള ഇന്ത്യൻ സ്വാതന്ത്ര്യസമര സേനാനിയായിരുന്നു **ബിനോയ് കൃഷ്ണ ബസു**. 1908 സെപ്റ്റംബർ 11 നു രേവതിമോഹൻ ബസുവിൻറെ മകനായി ബംഗാളിലെ രോഹിത് ബോഗിലായിരുന്നു ഇദ്ദേഹം ജനിച്ചത്. ഇങ്ലീഷ് പോലീസുമായി ഉണ്ടായ വെടിവയ്പിൽ പരുക്കേറ്റ ബിനോയ് 1930 ഡിസംബർ 13ന് മരണമടഞ്ഞു.

## ഇതും കാണുക
* ബംഗാൾ വോളന്റിയേഴ്‌സ്

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1908-ൽ ജനിച്ചവർ
വർഗ്ഗം:സെപ്റ്റംബർ 11-ന് ജനിച്ചവർ
വർഗ്ഗം:1930-കളിൽ മരിച്ചവർ
വർഗ്ഗം:ഡിസംബർ 13-ന് മരിച്ചവർ
ഇന്ത്യൻ ഉപപ്രധാനമന്ത്രി

## ഇന്ത്യൻ ഉപപ്രധാനമന്ത്രിമാരുടെ പട്ടിക
;Colour key
* 
* 
* 
* 
* 
* 
*
ഇന്ത്യൻ റെയിൽവേ മന്ത്രി

ഇന്ത്യയുടെ റെയിൽഗതാഗത വകുപ്പ്  തലവനാണ് **ഇന്ത്യൻ റെയിൽവേ മന്ത്രി**.

## റെയിൽവേ മന്ത്രിമാരുടെ പട്ടിക


വർഗ്ഗം:ഇന്ത്യൻ പാർലമെന്റ്
ജി.എച്ച്. എസ്സ്.എസ്സ് കായണ്ണ

കായണ്ണയിലെ പ്രധാന വിദ്യാഭ്യാസ സ്ഥാപനമാണ് കായണ്ണ ഗവൺമെന്റ് ഹയർ സെക്കന്ററി സ്കൂൾ മൊട്ടന്തറ എന്ന പ്രദേശത്ത് ഒരേക്കർ സ്ഥലത്ത് സ്ഥിതി ചെയ്യുന്നു.

വർഗ്ഗം:കോഴിക്കോട് ജില്ലയിലെ വിദ്യാലയങ്ങൾ
പഞ്ചാബ് മോഡൽ പ്രസംഗം

1985-ൽ കെ. കരുണാകരൻ മന്ത്രിസഭയിൽ വൈദ്യുതമന്ത്രി ആയിരിക്കെ ആർ. ബാലകൃഷ്‌ണപിള്ള എറണാകുളം രാജേന്ദ്ര മൈതാനിയിൽ നടന്ന കേരളാകോൺഗ്രസ്‌ സമരപ്രഖ്യാപന സമ്മേളനത്തിൽ നടത്തിയ പ്രസംഗമാണു **പഞ്ചാബ് മോഡൽ പ്രസംഗം** എന്ന പേരിൽ പ്രസിദ്ധമായത്. പാലക്കാട്ട്‌ അനുവദിക്കാമെന്നേറ്റ കോച്ച്‌ ഫാക്‌ടറി നാടകീയമായി പഞ്ചാബിലേക്കു കൊണ്ടുപോയതിനെപ്പറ്റിയാണു അദ്ദേഹം പ്രസംഗിച്ചത്. ഇത് രാജീവ് ഗാന്ധി പഞ്ചാബുകാരെ പ്രീതിപ്പെടുത്താനാണു ചെയ്തതെന്ന് വിശ്വസിച്ച അദ്ദേഹം, മെയ് 25നു നടന്ന കേ­രള കോൺ­ഗ്ര­സി­ന്റെ എറ­ണാ­കു­ളം സമ്മേ­ള­ന­ത്തിൽ കേ­ര­ള­ത്തോ­ടു­ള്ള അവ­ഗ­ണന തു­ടർ­ന്നാൽ കേ­ര­ള­ത്തി­ലെ ജന­ങ്ങ­ളും പഞ്ചാബി­ലെ ജന­ങ്ങ­ളെ­പ്പോ­ലെ സമ­ര­ത്തി­നു (ഖാലിസ്ഥാൻ സമരം) നിർ­ബ­ന്ധി­ത­രാ­കു­മെ­ന്ന് പ്ര­സ്താ­വി­ച്ചു.

## അനന്തരഫലങ്ങൾ
ജി. കാർത്തികേയൻ യൂത്ത്‌കോൺഗ്രസ്‌ നേതാവെന്ന നിലയിൽ ഏകകക്ഷി ഭരണത്തിനായി വാദിക്കുന്ന കാലമായതിനാൽ പിള്ള എന്ന മന്ത്രിയുടെ പ്രസംഗം സത്യപ്രതിജ്‌ഞാലംഘനമാണെന്നും പിള്ള രാജി വയ്‌ക്കണമെന്നും ആവശ്യം ഉയർന്നു.  കേരള ഹൈക്കോടതിയിൽ വന്ന പൊതുതാൽപര്യ ഹർജിയിന്മേൽ ജസ്‌റ്റീസ്‌ രാധാകൃഷ്‌ണമേനോന്റെ പരാമർശത്തെ തുടർന്ന്‌ പിള്ള മന്ത്രിപദം രാജിവച്ചു. കെ.എം. മാണിക്കായിരുന്നു വൈദ്യുതി വകുപ്പിന്റെ അധിക ചുമതല. പിള്ളപ്രശ്‌നം തീരുമാനമാകാതെ നീണ്ടപ്പോൾ പത്രപ്രവർത്തകർ മുഖ്യമന്ത്രി കരുണാകരനെ നിരന്തരം ശല്യം ചെയ്‌തു. പിള്ളപ്രശ്‌നം എന്തായെന്ന പത്രക്കാരുടെ ചോദ്യം തുടർന്നപ്പോൾ "എന്തു പിള്ള, ഏതു പിള്ള?" എന്നായിരുന്നു കരുണാകരന്റെ മറുചോദ്യം. ഒടുവിൽ പിള്ളപ്രശ്‌നം പ്രധാനമന്ത്രി രാജീവ്‌ ഗാന്ധിക്കു വിട്ടുവെന്നായി കരുണാകരൻ. അക്കാലത്തായിരുന്നു രാജീവ്‌ ഗാന്ധിയുടെ ലക്ഷദ്വീപ്‌ യാത്ര. പ്രശസ്‌ത്ര പത്രപ്രവർത്തകരായ കെ.എം. റോയ്‌, എൻ.എൻ. സത്യവ്രതൻ, രങ്കമണി തുടങ്ങിയവരടങ്ങിയ സംഘം രാജീവ്‌ ഗാന്ധിയോടു പിള്ളപ്രശ്‌നം ചോദിച്ചപ്പോൾ തന്റെ ശ്രദ്ധയിൽ ഇക്കാര്യം വന്നിട്ടില്ലെന്നും കരുണാകർജി പറഞ്ഞാൽ പരിഹരിക്കാവുന്നതേയുള്ളൂവെന്നുമായിരുന്നു മറുപടി. പി­ള്ള­യു­ടേ­ത് രാ­ജ്യ­ദ്രോഹ കു­റ്റ­മാ­ണെ­ന്നും അതിൽ ­രാ­ജീ­വ് ഗാ­ന്ധി­ അതൃ­പ്ത­നാ­ണെ­ന്നും പറ­ഞ്ഞ് മു­ഖ­മ­ന്ത്രി കരു­ണാ­രൻ ബാ­ല­കൃ­ഷ്ണ­പി­ള്ള­യെ മന്ത്രി­സ­ഭ­യിൽ­നി­ന്ന് പു­റ­ത്താ­ക്കി­. ഒരുവർഷത്തോളം പുറത്തുനിർത്തിയതിന് ശേഷം അദ്ദേഹത്തെ കരുണാകരൻവീണ്ടും മന്ത്രിസഭയിലെടുത്തു. താനങ്ങനെ പറഞ്ഞിട്ടില്ലെന്ന് ഇക്കാലയളവിൽ പിള്ള വാദിക്കുകയുണ്ടായി.

## പിന്നീട്
2010ൽ തൻറെ പഞ്ചാബ് മോഡൽ പ്രസംഗം ശരിയായിരുന്നുവെന്ന് പിന്നീട് പിള്ള പറയുകയുണ്ടായി. താൻ നടത്തിയ പഞ്ചാബ് മോഡൽ പ്രസംഗത്തിനൊപ്പം നിന്നിരുന്നെങ്കിൽ കേരളം ഭരിക്കാൻ കഴിയുന്ന വൻ ശക്തിയായി കേരളാ കോൺഗ്രസ് മാറുമായിരുന്നുവെന്ന് പിള്ള ഇപ്പോഴും വിശ്വസിക്കുന്നു. അന്ന് കെ കരുണാകരനും കെ എം മാണിയും ചേർന്ന് തന്നെ ബലിയാടാക്കുകയായിരുന്നുവെന്ന് പിള്ള പ്രസ്താവിച്ചു.

## അവലംബം


വർഗ്ഗം:പ്രസംഗങ്ങൾ
കെ.പി. ഷീബ

കേരളത്തിലെ ഏറ്റവും പ്രായം കുറഞ്ഞ പഞ്ചായത്ത് പ്രസിഡന്റായി  2005-ൽ തിരഞ്ഞെടുക്കപ്പെട്ട വനിതയാണ് **കെ.പി. ഷീബ**. കോഴിക്കോട് ജില്ലയിലെ കൊയിലാണ്ടി താലൂക്കിലെ കായണ്ണ ഗ്രാമപഞ്ചായത്തിലെ എൽ.ഡി.എഫ് സ്ഥാനാർഥിയായി 7ാം വാർഡിൽ നിന്നും മൽസരിച്ച് വനിതാ സംവരണ സീറ്റിൽ പഞ്ചായത്ത് പ്രസിഡന്റായി തിരഞ്ഞടുക്കപ്പെടുമ്പോൾ 22 വയസ്സ് മാത്രം പ്രായം. 2010-2015 കാലയളവിൽ പേരാമ്പ്ര വാർഡിൽ നിന്നു സി.പി.എെ.എം നെ പ്രതിനിധീകരിച്ച് കോഴിക്കോട് ജില്ലാ പഞ്ചായത്ത് അംഗമായി. ആരോഗ്യ-വിദ്യാഭ്യാസ സ്റ്റാൻഡിംഗ് കമ്മിററി ചെയർ പേഴ്സണായും പ്രവർത്തിക്കുന്നു.
## അവലംബങ്ങൾ
പുതിയ സാമ്രാജ്യത്വം

കോളനിവാഴ്ചയുടെ വ്യാപനത്തിലൂടെ  യൂറോപ്യൻ രാജ്യങ്ങൾ,യു.എസ്.എ,ജപ്പാൻ സാമ്രാജ്യം എന്നീ സാമ്രാജ്യ ശക്തികൾ പത്തൊൻപത്,ഇരുപത് നൂറ്റാണ്ടുകളിൽ തങ്ങളുടെ സാമ്രാജ്യത്വം വ്യാപിപ്പിക്കാൻ നടത്തിയ പ്രവർത്തനങ്ങളെ പൊതുവായി **പുതിയ സാമ്രാജ്യത്വം** എന്നു അറിയപ്പെടുന്നു. ഇത് New Imperialism,Neo Imperialism എന്നും അറിയപ്പെടുന്നു. 1830കളിൽ തുടങ്ങിയ ഈ നീക്കങ്ങൾ , രണ്ടാം ലോകമഹായുദ്ധത്തോടെ അവസാനിച്ചു.അഭൂതപൂർവമായ വൈദേശിക ആക്രമണങ്ങൾ,കീഴടക്കലുകൾ എന്നിവ ഈ കാലത്ത് ഉണ്ടായി. സാമ്രാജ്യ ശക്തികൾ,തങ്ങൾ സ്വായത്തമാക്കിയ
ശാസ്ത്രീയ നേട്ടങ്ങളും വികസന രീതികളും ഉപയോഗിച്ച് തങ്ങളുടെ സാമ്രാജ്യം വികസിപ്പിക്കുന്നതിലും , കീഴടക്കിയ ദേശങ്ങളെ പരമാവധി ചൂഷണം ചെയ്യുന്നതിലും ശ്രദ്ധകേന്ദ്രീകരിച്ചു.

പതിനഞ്ചാം നൂറ്റാണ്ടു മുതൽ പതിനെട്ടാം നൂറ്റാണ്ട് വരെ നിലവിലുണ്ടായിരുന്ന സാമ്രാജ്യത്വത്തിൽ നിന്നും വിഭിന്നവും നവീനവുമായ രീതികൾ ഉപയോഗിച്ചതിനാൽ പുതിയ സാമ്രാജ്യത്വം എന്നത് ഒരു വ്യത്യസ്ത സംഭവ വികാസമായി ചരിത്രകാരന്മാർ കരുതുന്നു.

വർഗ്ഗം:ലോകചരിത്രം
കാട്ടുതീ (വാർത്താ പത്രിക)

കമ്യൂണിസ്റ്റ് പാർട്ടി ഓഫ് ഇന്ത്യ (മാവോയിസ്റ്റ്)യുടെ ഗറില്ലാ സംഘമായ പീപ്പിൾസ് ലിബറേഷൻ ഗറില്ല ആർമിയുടെ കബനി ദളത്തിന്റെ വാർത്താ പത്രികയാണ് **കാട്ടുതീ**.

## അവലംബം

വർഗ്ഗം:വാർത്താ ഏജൻസികൾ
വർഗ്ഗം:2015 ഫെബ്രുവരി മുതലുള്ള ഒറ്റവരി ലേഖനങ്ങൾ മാവോയിസം സിന്ദാബാദ്
അജയൻ വി. കാട്ടുങ്ങൽ

കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് **അജയൻ വി. കാട്ടുങ്ങൽ**. 
## ജീവിതരേഖ
ആലപ്പുഴ സ്വദേശിയാണ്. കലവൂരിൽ ശിൽപ്പ സ്റ്റൂഡിയോ നടത്തുന്നു. പകർന്നാട്ടം, പത്മവ്യൂഹം, ദൈവനാമത്തിൽ (2005) തുടങ്ങി നിരവധി  സിനിമകളിൽ കലാസംവിധായകനായി പ്രവർത്തിച്ചിട്ടുണ്ട്. ആലപ്പുഴയിലെ കയർ ശില്പ രചനാ ക്യാമ്പ് ക്യൂറേറ്റ് ചെയ്തു.  2013 ഡിസംബറിൽ ഗുജറാത്തിൽ നടന്ന ദണ്ഡി ഉപ്പു സത്യാഗ്രഹ സ്മാരക ശിൽപ്പ നിർമ്മാണ പ്രോജക്റ്റിൽ പങ്കെടുത്തു.ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ അമ്പിളിമാമനെ പിടിക്കുവാൻ ശ്രമിക്കുന്ന കുട്ടിയെ ചിത്രീകരിക്കുന്ന അജയൻ വി. കാട്ടുങ്കൽ നിർമ്മിച്ച ശില്പം പ്രദർശിപ്പിച്ചിട്ടുണ്ട്.

## പുരസ്കാരങ്ങൾ
*കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം
## അവലംബം


വർഗ്ഗം:കേരളത്തിലെ ശില്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
സി.എസ്‌. ബിജു

കേരള ലളിതകലാ അക്കാദമിയുടെ 2010 ലെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് **സി.എസ്‌. ബിജു** . ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ കാളകളുടെ വേറിട്ട ശില്പരൂപമൊരുക്കിയ സി.എസ്. ബിജുവിന്റെ 'കാളന്മാർ' എന്ന ശില്പം പ്രദർശിപ്പിച്ചിട്ടുണ്ട്.

## പുരസ്കാരങ്ങൾ
*കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം(2010)

## അവലംബം


വർഗ്ഗം:കേരളത്തിലെ ശില്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
എ. ഗുരുപ്രസാദ്‌

കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് **എ. ഗുരുപ്രസാദ്‌**(ജനനം : 1968) . 
## ജീവിതരേഖ
കൊല്ലം സ്വദേശിയാണ്. അയ്യപ്പനും കെ. ഗൗരിയുമാണ് മാതാ പിതാക്കൾ. ശിൽപ്പിയായ എം.സി. ശേഖറിന്റെ ശിഷ്യനായി പ്രവർത്തിച്ചു. തിരുവനന്തപുരം ഫൈൻ ആർട്സിൽ കോളേജിൽ പഠിച്ചു. കേരള പോലീസിൽ ജോലി ചെയ്യുന്നു. മൺസൂൺ ക്യമ്പ് എന്ന പേരിൽ കൊല്ലത്തു നടന്ന ശിൽപ്പ കലാ ക്യമ്പിന്റെ ഡയറക്ടറായിരുന്നു. ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ അനീതിക്കെതിരായ പ്രതികരണമായ  'നീതിദേവത' എന്ന ശിൽപ്പം പ്രദർശിപ്പിച്ചിട്ടുണ്ട്.

## പുരസ്കാരങ്ങൾ
*കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം (2005)
*കേരള ലളിതകലാ അക്കാദമിയുടെ ശിൽപ്പത്തിനുള്ള ഹോണറബിൾ മെൻഷൻ (2007)

## അവലംബം


വർഗ്ഗം:കേരളത്തിലെ ശില്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1968-ൽ ജനിച്ചവർ
വി.കെ. ജയൻ

കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് **വി.കെ. ജയൻ ** . 
## ജീവിതരേഖ
എറണാകുളം എരൂർ സ്വദേശിയാണ്. കൃഷ്ണൻ കുട്ടിയുടെയും അമ്മിണിക്കുട്ടിയുടെയും മകനാണ്. ടെറാക്രാഫ്റ്റ്സ് എന്ന സ്ഥാപനം നടത്തുന്നു. പ്രീഡി ഗ്രി പഠനശേഷം തിരുവനന്തപുരത്തും കർണാടകയിലുമൊക്കെ പോയി സിറാമിക്, ടെറാക്കോട്ട ശില്പനിർമാണ രീതി പഠിച്ചു പിന്നീട് എരൂരിലെ കോളനിയിൽ ചെറിയ രീതിയിൽ ഈ പണിതുടങ്ങി. വീടിനോടുചേർന്ന് ടെറാക്രാഫ്റ്റ്സ് എന്ന സ്ഥാപനവും ടെറാ ക്രാഫ്റ്റ്സ് സ്കൂളും ഇപ്പോൾ നടത്തുന്നു. കേരളത്തിനകത്തും പുറത്തുമായി പതിനായിരത്തിലധികം പേർക്ക് ടെറാക്കോട്ടയിൽ പരിശീലനം നൽകിയിട്ടുണ്ട്. ഇതുസംബന്ധിച്ച് ആർക്കിടെക്ചർ കോളേജുകൾ, ഡിസൈൻ സ്ഥാപനങ്ങൾ എന്നിവിടങ്ങ ളിൽ ക്ലാ സെടുക്കാറുമുണ്ട്.   ബെൽഗാമിലെ കേന്ദ്ര ഗ്രാമീണ കളിമൺ ഇൻസ്റ്റിറ്ര്യൂട്ടിൽ നിന്നും പരിശീലനം നേടി. 

ഷാങ്ഗായ് എക്സ്പോയുടെ കവാടം കളിമൺ മ്യൂറലുകളാൽ ഒരുക്കി.ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ  കാറ്റിൽ ആടിയുലയുന്ന കല്പവൃക്ഷങ്ങളൊരുക്കിയ വി.കെ. ജയന്റെ ശിൽപം, പ്രദർശിപ്പിച്ചിട്ടുണ്ട്.

കരകൗശലനിർമാണ മേഖലയുടെ പോഷണത്തിനായി കേന്ദ്ര ടെക്‌സ്റ്റൈൽ മന്ത്രാലയം മികച്ച കരകൗശല കലാകാരന്മാർക്കു നൽകുന്ന പുരസ്‌കാരം 2025 ൽ ലഭിച്ചു.
കേരളത്തിൽ ഈ പുരസ്കാരം ആദ്യമായി ലഭിക്കുന്ന ശില്പിയാണ്.  

രാധാമണിയാണ് ജയന്റെ ഭാര്യ. മക്കൾ യദുകൃഷ്ണൻ, ഹരി കൃഷ്ണൻ

## പുരസ്കാരങ്ങൾ
* കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം (2007)
* കേരള ലളിതകലാ അക്കാദമിയുടെ ശിൽപ്പത്തിനുള്ള  ഹോണറബിൾ മെൻഷൻ(2016)
*  മികച്ച കരകൗശല കലാകാരന്മാർക്കു നൽകുന്ന ദേശീയ പുരസ്‌കാരം (2025 - കേന്ദ്ര ടെക്‌സ്റ്റൈൽ മന്ത്രാലയം)

## അവലംബം


വർഗ്ഗം:കേരളത്തിലെ ശില്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:ദേശീയ കരകൗശല അവാർഡ് നേടിയവർ
ഗിയോസുയെ കാർദുച്ചി

1906 ലെ സാഹിത്യത്തിനുള്ള നോബൽ സമ്മാനം നേടിയ ഇറ്റാലിയൻ കവിയാണ്  ഗിയോസുയെ കാർദുച്ചി - Giosuè Alessandro Giuseppe Carducci (Italian: [dʒozuˈɛ karˈduttʃi]; 27 ജൂലൈ 1835 – 16 ഫെബ്രുവരി 1907)

## അവലംബം

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ
വർഗ്ഗം:നോബൽ സമ്മാനം നേടിയ ഇറ്റലിക്കാർ
വർഗ്ഗം:1835-ൽ ജനിച്ചവർ
വർഗ്ഗം:ഇറ്റാലിയൻ കവികൾ
വർഗ്ഗം:ജൂലൈ 27-ന് ജനിച്ചവർ
വർഗ്ഗം:1907-ൽ മരിച്ചവർ
വർഗ്ഗം:ഫെബ്രുവരി 16-ന് മരിച്ചവർ

## അവലംബം
വില്യം റാംസേ

ഉൽകൃഷ്ടവാതകങ്ങളുടെ കണ്ടുപിടിത്തത്തിന് 1904 ലെ രസതന്ത്രത്തിനുള്ള നോബൽ സമ്മാനം നേടിയ സ്കോട്ടിഷ് ശാസ്ത്രജ്ഞൻ ആണ് സർ വില്യം റാംസേ  (1852–1916)
  "വായുവിലെ നിഷ്ക്രിയ വാതക മൂലകങ്ങളുടെ കണ്ടെത്തലിലെ അദ്ദേഹത്തിന്റെ സേവനങ്ങൾക്കുള്ള അംഗീകാരമായി" അദ്ദേഹത്തിന്റെ സഹകാരിയായ ജോൺ വില്യം സ്ട്രട്ടിനോടൊപ്പം ആർഗോൺ കണ്ടെത്തിയതിന് അതേ വർഷം ഭൗതികശാസ്ത്രത്തിനുള്ള നോബൽ സമ്മാനം നേടി. ഇരുവരും ആർഗോൺ തിരിച്ചറിഞ്ഞതിനുശേഷം, റാംസെ മറ്റ് അന്തരീക്ഷ വാതകങ്ങളെക്കുറിച്ചുള്ള അന്വേഷണം തുടർന്നു. ആർഗോൺ, ഹീലിയം, നിയോൺ, ക്രിപ്റ്റോൺ, സെനോൺ എന്നിവ വേർതിരിച്ചെടുക്കുന്നതിൽ അദ്ദേഹം നടത്തിയ പ്രവർത്തനങ്ങൾ ആവർത്തനപ്പട്ടികയുടെ ഒരു പുതിയ വിഭാഗം വികസിപ്പിക്കുന്നതിലേക്ക് നയിച്ചു.

## അവലംബം

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1852-ൽ ജനിച്ചവർ
റുഡോൾഫ് ക്രിസ്റ്റഫ് യൂക്കെൻ

1908 ലെ സാഹിത്യത്തിനുള്ള നോബൽ സമ്മാനം നേടിയ ജർമ്മൻ തത്വചിന്തകനായിരുന്നു **റുഡോൾഫ് ക്രിസ്റ്റഫ് യൂക്കെൻ** (Rudolf Christoph Eucken - 5 ജനുവരി 1846 – 15 സെപ്തംബർ 1926 ).
## അവലംബം

വർഗ്ഗം:1846-ൽ ജനിച്ചവർ
വർഗ്ഗം:ജനുവരി 5-ന് ജനിച്ചവർ
വർഗ്ഗം:1926-ൽ മരിച്ചവർ
വർഗ്ഗം:സെപ്റ്റംബർ 15-ന് മരിച്ചവർ
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1901-1925)
വെർണർ വോൻ ഹൈഡെൻസ്റ്റാം

1916 ലെ സാഹിത്യത്തിനുള്ള നോബൽ സമ്മാനം നേടിയ സ്വീഡിഷ് കവിയും നോവലിസ്റ്റും ആയിരുന്നു **കാൾ ഗുസ്താവ് വെർണർ വാൻ ഹൈഡെൻസ്റ്റാം** (Carl Gustaf Verner von Heidenstam) (6 ജൂലൈ 1859 – 20 മേയ് 1940). 1912 മുതൽ അദ്ദേഹം സ്വീഡിഷ് അക്കാദമി അംഗം ആയിരുന്നു.

## അവലംബം

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1901-1925)
വർഗ്ഗം:1859-ൽ ജനിച്ചവർ
വർഗ്ഗം:ജൂലൈ 6-ന് ജനിച്ചവർ
വർഗ്ഗം:1940-ൽ മരിച്ചവർ
വർഗ്ഗം:മേയ് 20-ന് മരിച്ചവർ
ഹുസൈൻ ഷഹബി

300px|ലഘുചിത്രം|കേരള 2014 ഹുസൈൻ ഷഹബി ഫെസ്റ്റിവൽ
പ്രമുഖ ഇറാനിയൻ ചലച്ചിത്ര സംവിധായകനും, തിരക്കഥാകൃത്തും, സിനിമാ നിർമാതാവുമാണ് **ഹുസൈൻ ഷഹബി** (പേർഷ്യൻ: **حسین شهابی** (28 നവംബർ 1967 - 22 ജനുവരി 2023). ഷഹബി ഇറാനിലെ ടാബ്രീസിൽ 1967-ൽ ജനിച്ചു.

## ജീവചരിത്രം
ഹുസൈൻ ഷഹാബി ടെഹ്‌റാൻ സർവ്വകലാശാലയിൽ നിന്ന് സിനിമാ സംവിധാനത്തിൽ ബിരുദാനന്തര ബിരുദവും ക്ലാസിക്കൽ മ്യൂസിക്കിൽ ബിഎയും നേടിയിട്ടുണ്ട്. ടെഹ്‌റാൻ സർവ്വകലാശാലയിൽ നിന്ന് ക്ലാസിക്കൽ മ്യൂസിക് പഠനത്തിൽ ബിരുദം നേടിയ ശേഷം അദ്ദേഹം കുറച്ച് വർഷങ്ങൾ സംഗീതം പഠിപ്പിച്ചു. 1996-ൽ സിനിമയുടെ നൂറാം വാർഷികത്തോടനുബന്ധിച്ച് അദ്ദേഹം തൻ്റെ ആദ്യ ഹ്രസ്വചിത്രമായ ഹണ്ഡ്രഡ് ടൈംസ് ഹണ്ഡ്രഡ് നിർമ്മിക്കുകയും അതേ അവസരത്തിൽ സ്ഥാപിതമായ ഫെസ്റ്റിവലിൽ ഒരു സമ്മാനം ലഭിക്കുകയും ചെയ്തു. അതിനുശേഷം അദ്ദേഹം 20 ഹ്രസ്വചിത്രങ്ങളും 10 കഥാചിത്രങ്ങളും ഇറാൻ വിപണിയിൽ വീഡിയോ റിലീസിനായും 5 കഥാചിത്രങ്ങൾ 5 തിയേറ്റർ റിലീസിനായും എഴുതുകയും സംവിധാനം ചെയ്യുകയും നിർമ്മിക്കുകയും ചെയ്തിട്ടുണ്ട്. അവയിൽ ചിലത് പ്രാദേശിക, അന്തർദേശീയ ചലച്ചിത്രമേളകളിൽ സമ്മാനങ്ങൾ നേടിയിട്ടുണ്ട്.

അദ്ദേഹത്തിൻ്റെ അരങ്ങേറ്റ ചിത്രമായിരുന്ന *ദി ബ്രൈറ്റ് ഡേ* (2013) നിരൂപകർ നന്നായി സ്വീകരിക്കുകയും ടെഹ്‌റാനിലെ ഫജർ ഇൻ്റർനാഷണൽ ഫിലിം ഫെസ്റ്റിവലിൽ (ഫെബ്രുവരി 2013) നാല് വിഭാഗങ്ങളിലായി നാമനിർദ്ദേശം ചെയ്യപ്പെടുകയും രണ്ട് ഓണററി ഡിപ്ലോമകൾ നേടുകയും ചെയ്തു. മാർ ഡെൽ പ്ലാറ്റ ഫിലിം ഫെസ്റ്റിവലിലെ (2013) മത്സരത്തിൽ ദ ബ്രൈറ്റ് ഡേ അതിൻ്റെ അന്താരാഷ്ട്ര പ്രീമിയർ നടത്തുകയും ജൂറിയുടെ പ്രത്യേക പരാമർശം നേടുകയും ചെയ്തു.

ഓസ്‌ട്രേലിയയിലെ സിഡ്നിയിൽ നടന്ന മൂന്നാം പേർഷ്യൻ അന്താരാഷ്ട്ര ചലച്ചിത്രോത്സവം, 28-ാമത് ബോസ്റ്റൺ ഫിലിം ഫെസ്റ്റിവൽ, 21-ാമത് ഹൂസ്റ്റൺ ഫിലിം ഫെസ്റ്റിവൽ, 18-ാമത് വാഷിംഗ്ടൺ ഡിസി ഫിലിം ഫെസ്റ്റിവൽ, 29-ാമത് ലോസ് ഏഞ്ചൽസ് ഫിലിം ഫെസ്റ്റിവൽ, യു.എസിലെ UCAL, ദി റൈസ് സർവ്വകലാശാലകൾ തുടങ്ങി നടത്തിയ വിവിധ പ്രദർശനങ്ങളിലും മേളകളിലും മികച്ച സംവിധാനം, മികച്ച ചിത്രം എന്നിവയ്ക്കുള്ള പുരസ്കാരങ്ങളും നേടിയതോടൊപ്പം ഷിക്കാഗോയിലെ ജീൻ സിസ്‌കെൽ ഫിലിം സെൻ്ററിൽ നടന്ന ഇറാനിൽ നിന്നുള്ള 24-ാമത് ഫിലിം ഫെസ്റ്റിവലിൽ സിൽവർ ഫെസൻ്റ് അവാർഡും ഇന്ത്യയിലെ കേരളത്തിൽവച്ചു നടന്ന 19-ാമത് ഇൻ്റർനാഷണൽ ഫിലിം ഫെസ്റ്റിവലിൽ മികച്ച നവാഗത സംവിധായകനുള്ള ക്യാഷ് പ്രൈസും നേടിയിട്ടുണ്ട്. ഹുസൈൻ ഷഹാബിയുടെ രണ്ടാമത്തെ നീണ്ട ഫീച്ചർ ചിത്രമാണ് *ദി സെയിൽ*. 

2023 ജനുവരി 22-ന് 55-ാം വയസ്സിൽ ശ്വാസകോശത്തിലെ അണുബാധയെത്തുടർന്ന് ഷഹാബി അന്തരിച്ചു.

## സിനിമകൾ

## പുറത്തേയ്ക്കുള്ള കണ്ണികൾ
* ഹുസൈൻ സ്യൂഡോ മുവീഡാറ്റബേസിലെ
* കേരളത്തിലെ 19 അന്താരാഷ്ട്ര ഫിലിം ഫെസ്റ്റിവൽ 
* ഇറാനിയൻ മൂവി ഡാറ്റാബേസിൽ 

വർഗ്ഗം:1967-ൽ ജനിച്ചവർ
വർഗ്ഗം:ജൂൺ 22-ന് ജനിച്ചവർ
വർഗ്ഗം:ഇറാനിയൻ ചലച്ചിത്രസംവിധായകർ
വർഗ്ഗം:2023-ൽ മരിച്ചവർ
വൂഹാൻ യൂണിവേഴ്സിറ്റി

ചൈനയിലെ ഹുബെയ് പ്രവിശ്യയിലെ വുഹാൻ എന്ന നഗരത്തിൽ സ്ഥിതി ചെയ്യുന്ന സർവ്വകലാശാലയാണ് **വുഹാൻ യൂണിവേഴ്സിറ്റി** (**WHU**; ; colloquially 武大, Pinyin: Wǔdà). ചൈനീസ് സർക്കാരിന്റെ വിദ്യാഭ്യാസ മന്ത്രാലയത്തിന്റെ ഭരണത്തിൻ കീഴിലാണ് ഈ സർവകലാശാല.സർവകലാശാല സ്ഥിതി ചെയ്യുന്നത് ലുഒജിയ കുന്നുകളിൽ ആണ്. ചരിത്ര പ്രധാനമായ ചൈനീസ്പുരാതന കെട്ടിടങ്ങൾ പടിഞ്ഞാറൻ രീതിയിലുള്ള മറ്റു കെട്ടിടങ്ങൾ ഇവിടെ കാണാൻ സാധിക്കുന്നു. ചൈനയിലെ തന്നെ ഏറ്റവും മനോഹരമായ ക്യാമ്പസുകളിൽ ഒന്നായി കണക്കാക്കുന്നു..
## അവലംബം


## പുറത്തേയ്ക്കുള്ള കണ്ണികൾ

*Official website  
*Official website 
*Official BBS  
*Wuhan University Alumni Network
*Wuhan University Professional Network
വി.ജെ. റോബർട്ട്‌

Faculty of fine arts, Raja Ravi Varma College of fine arts 

കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് **വി.ജെ. റോബർട്ട്‌** . 
## ജീവിതരേഖ

ആലപ്പുഴ സ്വദേശിയാണ്. ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ പൈതൃകത്തിന്റെ ഉടച്ചുവാർക്കൽ ദൃശ്യമാക്കുന്ന  പൈതൃകത്തിന്റെ വന്യത എന്ന ശിൽപം പ്രദർശിപ്പിച്ചിട്ടുണ്ട്.

## പുരസ്കാരങ്ങൾ
*കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം
## അവലംബം


വർഗ്ഗം:കേരളത്തിലെ ശില്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
രാജൻ അരിയല്ലൂർ

കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് **രാജൻ അരിയല്ലൂർ** (ജനനം : 25 മേയ് 1973) .

## ജീവിതരേഖ
മലപ്പുറം സ്വദേശിയാണ്. തിരൂർ നഗരത്തിൽ രാജൻ നിർമ്മിച്ച ഭാഷാപിതാവ് തുഞ്ചന്റെ  ശില്പം അരിയല്ലൂർ ജി.യു.പി സ്കൂളിൽ സ്ഥാപിച്ചിട്ടുണ്ട്.ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ മനുഷ്യനും പ്രകൃതിയും തമ്മിലുള്ള ബന്ധം അടയാളപ്പെടുത്തുന്ന ശിൽപം പ്രദർശിപ്പിച്ചിട്ടുണ്ട്.

## പുരസ്കാരങ്ങൾ
*കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം (2005)
## അവലംബം


വർഗ്ഗം:കേരളത്തിലെ ശില്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:1973-ൽ ജനിച്ചവർ
വർഗ്ഗം:മേയ് 25-ന് ജനിച്ചവർ
കെ.ആർ. രാജേഷ്‌‌കുമാർ

കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് **കെ.ആർ. രാജേഷ്‌‌കുമാർ** . 
## ജീവിതരേഖ

കൊല്ലം സ്വദേശിയാണ്. ആലപ്പുഴ മെഡിക്കൽ കോളേജിലെ മോഡലറാണ്. കൊല്ലം പ്രകാശ് കലാകേന്ദ്രത്തിലെ ഇ.എം.എസിന്റെയും കൊല്ലം നഗരത്തിൽ കപ്പലണ്ടിമുക്കിലെ ഒ. മാധവന്റെയുമടക്കം നിരവധി പ്രതിമകൾ നിർമ്മിച്ചിട്ടുണ്ട്. ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ പ്രതികരിക്കാനാകാത്ത മനുഷ്യപ്രകൃതിയുടെ പിരമിഡ് രൂപമായി ഒരുക്കിയ 'ഹൊമിനിസ്' എന്ന ശിൽപം പ്രദർശിപ്പിച്ചിട്ടുണ്ട്.

## പുരസ്കാരങ്ങൾ
*കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം
## അവലംബം


വർഗ്ഗം:കേരളത്തിലെ ശില്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വി. സതീശൻ

കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് **വി. സതീശൻ** (1968 - 15 നവംബർ 2023). 
## ജീവിതരേഖ

തിരുവനന്തപുരം മുക്കോലക്കൽ പാറോട്ടുകോണം കുന്നിൽ എൻ. വാസവന്റെയും സരസമ്മാളിന്റെയും മകനാണ്. തിരുവനന്തപുരം ഫൈൻ ആർട്സ് കോളജിൽനിന്നു ശിൽപകലയിൽ ബിരുദവും ഡൽഹി സർവകലാശാലയിൽനിന്നു ബിരുദാനന്തര ബിരുദവും നേടി. ഫ്രാൻസ്, ജർമനി, സിംഗപ്പൂർ, ഓസ്ട്രിയ, ബെൽജിയം, സ്വിറ്റ്സർലൻഡ് തുടങ്ങി 25 ലേറെ രാജ്യങ്ങളിൽ കലാപ്രദർശനങ്ങൾ നടത്തി. 
20 വർഷത്തിലേറെ കേന്ദ്രീയ വിദ്യാലയത്തിൽ കലാഅധ്യാപകനായിരുന്നു.  ആന്ധ്രയിലെ ഋഷിവാലി സ്കൂളിലും തിരുവനന്തപുരം ഫൈൻ ആർട്സ് കോളജിലും അധ്യാപകനായും പുണെ എംഐടി യൂണിവേഴ്സിറ്റി ഓഫ് ഫൈൻ ആർട്സ് ആൻഡ് അപ്ലൈഡ് ആർട്ടിൽ ഉപദേശകസമിതി അംഗമായും പ്രവർത്തിച്ചു. ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ ചിപ്പിക്കുള്ളിൽനിന്ന് പുറത്തേക്കു വരുവാൻ ശ്രമിക്കുന്നവരുടെ ശില്പരൂപം പ്രദർശിപ്പിച്ചിട്ടുണ്ട്.കാളകളുടെ വേറിട്ട ശില്പരൂപമൊരുക്കിയ സി.എസ്. ബിജുവിന്റെ 'കാളന്മാർ'

2023 ൽ മരണമടഞ്ഞു.
ഭാര്യ: രേഖ. മക്കൾ : നവീൻ, നവനീത്

## ശില്പ പ്രദർശനങ്ങൾ
*സംസാരിക്കുന്ന ശിലകൾ എന്ന ഏകാംഗ ശില്പ പ്രദർശനം 
## പുരസ്കാരങ്ങൾ
* 2012ൽ കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം
* രാജസ്ഥാൻ ലളിതകലാ അക്കാദമി പുരസ്‌കാരം
* ശിൽപകലയ്ക്കുള്ള കേന്ദ്ര സാംസ്കാരിക വകുപ്പിന്റെ സീനിയർ ഫെലോഷിപ്
* കേന്ദ്ര മാനവ വിഭവശേഷി വകുപ്പിന്റെ ദേശീയ സ്കോളർഷിപ്
* ന്യൂഡൽഹിയിലെ കോളജ് ഓഫ് ആർട്ടിന്റെ മെന്റ് സ്കോളർഷിപ്
* രാജാ രവിവർമ കൾചറൽ സൊസൈറ്റി പുരസ്കാരം
* ന്യൂഡൽഹി എഐഎഫ്എസിഎസ് പുരസ്കാരം 
## അവലംബം


വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:കേരളത്തിലെ ശില്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
വർഗ്ഗം:1968-ൽ ജനിച്ചവർ
വർഗ്ഗം:2023-ൽ മരിച്ചവർ
സുഭാഷ്‌ വിശ്വനാഥൻ

ലഘുചിത്രം|ശില്പ നിർമ്മിതിയിൽ ഏർപ്പെട്ടിരിക്കുന്ന സുഭാഷ്‌ വിശ്വനാഥൻ.JPG
കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് **സുഭാഷ്‌ വിശ്വനാഥൻ ** . 
## ജീവിതരേഖ
തൃശൂർ ജില്ലയിലെ പേരാമംഗലം സ്വദേശിയാണ്. കേരള ലളിത കലാ അക്കാദമിയിൽ കെയർ ടേക്കറായി ജോലി ചെയ്യുന്നു. ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ ഓച്ചിറ ക്ഷേത്രവുമായി ബന്ധപ്പെട്ട കാഴ്ചകൾ സ്വാംശീകരിച്ച് രൂപപ്പെടുത്തിയ അമൂർത്ത ശില്പം പ്രദർശിപ്പിച്ചിട്ടുണ്ട്.

## പുരസ്കാരങ്ങൾ
*കേരള ലളിതകലാ അക്കാദമിയുടെ ശിൽപ്പത്തിനുള്ള  മുഖ്യപുരസ്‌കാരം (2004)
*കേരള ലളിതകലാ അക്കാദമിയുടെ ശിൽപ്പത്തിനുള്ള ഓണറബിൾ മെൻഷൻ (2012) 
## അവലംബം


വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:കേരളത്തിലെ ശില്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
പുഷ്കർ തടാകം

പശ്ചിമേന്ത്യൻ സംസ്ഥാനമായ രാജസ്ഥാനിലെ അജ്മീർ ജില്ലയിലുള്ള പുഷ്കർ പട്ടണത്തിലാണ് **പുഷ്കർ തടാകം** അല്ലെങ്കിൽ **പുഷ്കർ സരോവർ** () സ്ഥിതിചെയ്യുന്നത്.

വർഗ്ഗം:രാജസ്ഥാനിലെ തടാകങ്ങൾ
ടി.ആർ. സുന്ദരം

മലയാളത്തിലെ ആദ്യ ശബ്ദ ചലച്ചിത്രമായ ബാലന്റെ നിർമ്മാതാവാണ് **ടി.ആർ. സുന്ദരം** എന്ന **തിരുചെങ്ങോട് രാമലിംഗ സുന്ദരം** (1907–1963).

1907 ജൂലൈ 16-ന് കോയമ്പത്തൂരിൽ ജനിച്ചു. ടെക്സ്റ്റൈൽ വ്യാപാര കുടുംബത്തിലെ അംഗമായിരുന്നു സുന്ദരം. ഇംഗ്ലണ്ടിലെ ലീഡ്സ് സർവ്വകലാശാലയിൽ നിന്നും ടെക്സ്റ്റൈൽ എഞ്ചിനീയറിങ്ങിൽ ബിരുദം കരസ്ഥമാക്കി. ബ്രിട്ടീഷ് വനിത ഗ്ലാഡിസിനെ വിവാഹം ചെയ്തു. സൗത്ത് ഇന്ത്യൻ ഫിലിം ചേമ്പർ ഓഫ് കൊമേഴ്സിന്റെ പ്രസിഡന്റായും സുന്ദരം പ്രവർത്തിച്ചിട്ടുണ്ട്. 1963 ആഗസ്റ്റ് 30-ന്‌ സുന്ദരം അന്തരിച്ചു.

## ചലച്ചിത്രനിർമ്മാണം
1938-ൽ മലയാളത്തിലെ ആദ്യ ശബ്ദചിത്രമായ ബാലൻ നിർമ്മിച്ചു. പിന്നീട് 1955-ൽ തമിഴിലെ ആദ്യ വർണചിത്രമായ *ആലിബാബയും 40 തിരുടർകളും* സംവിധാനം ചെയ്തു. 1961-ൽ മലയാളത്തിലെ ആദ്യ വർണ ചിത്രമായ കണ്ടംബെച്ച കോട്ട് നിർമ്മിക്കുകയും സംവിധാനം ചെയ്യുകയും ചെയ്തു.

മോഡേൺ തിയേറ്റേഴ്സ് എന്ന പേരിൽ 1936-ൽ സേലത്ത് ഒരു സ്റ്റുഡിയോ ആരംഭിച്ചു. 1937-ൽ നിർമ്മിച്ച *സതി അഹല്യ*യാണ് സ്റ്റുഡിയോയുടെ ആദ്യ ചിത്രം. ഈ ചിത്രം പരാജയമായിരുന്നതിനാൽ സാമ്പത്തികമായി ബുദ്ധിമുട്ടിലായി. ഈ കാലത്ത് ഹിന്ദു ദിനപത്രത്തിൽ തന്റെ രണ്ടാമത്തെ ചിത്രത്തിനായി പരസ്യം നൽകി. മദ്രാസ് മലയാളി അസോസിയേഷൻ സെക്രട്ടറി എ. സുന്ദരം പിള്ള ഈ പരസ്യം കണ്ട് അദ്ദേഹത്തെ സമീപിക്കുകയും ബാലൻ എന്ന ചിത്രം പിറവി കൊള്ളുകയും ചെയ്തു. സാമ്പത്തികമായി ബാലൻ വിജയിച്ചതിനാൽ തുടർന്ന് നിരവധി ചിത്രങ്ങൾ പുറത്തിറക്കി. തമിഴ്, തെലുങ്ക്, കന്നട, മലയാളം, ഹിന്ദി, സിംഹള , ഇംഗ്ലീഷ് ഭാഷകളിലായി 100-ലധികം ചിത്രങ്ങൾ അദ്ദേഹം നിർമ്മിച്ചു. ഇതിൽ  56 ചലച്ചിത്രങ്ങൾ സുന്ദരം തന്നെയാണ് സംവിധാനം ചെയ്തത്.

ബാലൻ കേരളത്തിനു പുറത്തുവെച്ചാണ് ചിത്രീകരിച്ചത്. തിരുനെൽവേലിയിലാണ് ചിത്രീകരണം നടന്നത്. ചിത്രം നിർമ്മിക്കുവാൻ ആവശ്യമായ ചെലവ് അന്ന് 50,000 രൂപ ആയിരുന്നു. 1937 ഓഗസ്റ്റ് 17-ന് സേലം മോഡൺ സ്റ്റുഡിയോയിൽ വച്ചാണ് ചിത്രീകരണം ആരംഭിച്ചത്.

## അവലംബം

വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:തമിഴ് ചലച്ചിത്രനിർമ്മാതാക്കൾ
ആലപ്പി വിൻസന്റ്

മലയാളത്തിലെ ഒരു ചലച്ചിത്ര അഭിനേതാവായിരുന്നു **ആലപ്പി വിൻസന്റ്**. ആദ്യ ശബ്ദചിത്രമായ ബാലനിലെ ആദ്യ സംഭാഷണമായി ഉച്ചരിച്ചത് ഇദ്ദേഹമാണ്. *ഗുഡ്‌ലക്ക് ടു എവരിബഡി* ഇംഗ്ലിഷ് സംഭാഷണമാണ് ഇദ്ദേഹം ആദ്യമായി ഉച്ചരിച്ചത്. ബാലനിൽ വിരുതൻ ശങ്കു എന്ന കഥാപാത്രത്തെയാണ് ഇതിൽ അവതരിപ്പിച്ചത്. അഭിനേതാവായ സെബാസ്റ്റ്യൻ കുഞ്ഞുകുഞ്ഞു ഭാഗവതരുടെ സഹോദരനാണ് വിൻസന്റ്.

## അഭിനയിച്ച ചലച്ചിത്രങ്ങൾ
* ബാലൻ - 1938
* ജ്ഞാനാംബിക -  1940
* വെള്ളിനക്ഷത്രം - 1949
* ജനോവ - 1953
* ഒരാൾ കൂടി കള്ളനായി - 1964

## അവലംബം

വർഗ്ഗം:മലയാളചലച്ചിത്രനടന്മാർ
നോർബർട്ട് പാവന

മലയാള നാടകകൃത്തും സിനിമാ തിരക്കഥാകൃത്തുമായിരുന്നു **നോർബർട്ട്‌ പാവന** (28.03.1918 - 28.06.1981).

1918 മാർച്ച്‌ 28-ന് റിമ്മോൾഡിന്റേയും ഏലീശ്വയുടേയും മകനായി  എറണാകുളം നഗരത്തിൽ എം.ജി. റോഡിനു സമീപമുണ്ടായിരുന്ന പാവനത്തറവാട്ടിൽ ജനിച്ചു. കൊച്ചിൻ പോർട്ട്‌ അഡ്‌മിനിട്രേറ്റീവ്‌ ഓഫീസിൽ ഉദ്യോഗസ്‌ഥനായിരുന്നു നോർബർട്ട്. 1970-ൽ താമസിച്ചിരുന്ന സ്‌ഥലം കൊച്ചിൻ ഷിപ്പ്‌യാഡിനുവേണ്ടി ഏറ്റെടുത്തപ്പോൾ ആലുവാപ്പുഴയുടെ തീരത്തുള്ള തുരുത്തിലേക്ക്‌ കുടംബം താമസം മാറി. സിപ്പി പള്ളിപ്പുറത്തിന്റെ ഭവനത്തിൽ വച്ച് നെഞ്ചുവേദന അനുഭവപ്പെട്ടപ്പോൾ ആലുവയിലെ സ്വകാര്യാശുപത്രിയിൽ പ്രവേശിപ്പിക്കുകയും മരണം സംഭവിക്കുകയും ചെയ്തു.

*വിലങ്ങുകൾ* എന്ന നാടകം *സ്വർഗരാജ്യം* എന്ന പേരിൽ പി.ബി. ഉണ്ണി സിനിമ ആക്കിയെങ്കിലും ചിത്രം വിജയിച്ചില്ല. ചിത്രത്തിന്റെ കഥ, തിരക്കഥ, സംഭാഷണം എല്ലാം നോർബർട്ട് തന്നെയായിരുന്നു നിർവഹിച്ചത്.

## നാടകങ്ങൾ
* വിലങ്ങുകൾ
* തടങ്കൽ പാളയങ്ങൾ
* ദാഹിക്കുന്ന കടൽ
* ശമ്പളദിവസം
* വിശപ്പിന്റെ അടിമകൾ
* മഴക്കാറ്‌ പെയ്‌തില്ല
* പാളം തെറ്റിയ വണ്ടികൾ
* നീലാകാശം
* ഭൂമിയിൽ സമാധാനം
* സിംഹാസനം
* ചുവന്ന കായൽ
* വേലിയും വിളവും

## ചലച്ചിത്രങ്ങൾ
* നാല്‌ക്കാലികൾ
* കെട്ട്‌
* സങ്കീർത്തനം
* സ്വർഗ്ഗരാജ്യം

## അവലംബം

വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:1981-ൽ മരിച്ചവർ
വർഗ്ഗം:1918-ൽ ജനിച്ചവർ
വർഗ്ഗം:മാർച്ച് 28-ന് ജനിച്ചവർ
വർഗ്ഗം:ജൂൺ 28-ന് ജനിച്ചവർ
ജിന്ന അന്താരാഷ്ട്ര വിമാനത്താവളം

പാകിസ്താനിലെ കറാച്ചിയിൽ സ്ഥിതി ചേയ്യുന്ന അന്താരാഷ്ട്ര വിമാനത്താവളമാണ് **ജിന്ന അന്താരാഷ്ട്ര വിമാനത്താവളം**(IATA: KHI, ICAO: OPKC).
ഇയാൻ ഹ്യൂം

ഒരു മുൻ കനേഡിയൻ ഫുട്ബോൾ കളിക്കാരനാണ് **ഇയാൻ എഡ്വേഡ് ഹ്യൂം**(ഒക്ടോബർ 1983 ജനനം: 30).
നിരവധി ക്ലബുകൾക്ക് വേണ്ടി ഇയാൾ കളിച്ചിട്ടുണ്ട്.

## അവലംബം

വർഗ്ഗം:ഒക്ടോബർ 30-ന് ജനിച്ചവർ
വർഗ്ഗം:1983-ൽ ജനിച്ചവർ
വർഗ്ഗം:കനേഡിയൻ ഫുട്ബോൾ കളിക്കാർ
വാസ്സിലി കാൻഡിൻസ്കി

റഷ്യൻ ചിത്രകാരനാണ് **വാസ്സിലി കാൻഡിൻസ്കി** ( 16 December 1866 - 13 December 1944 ) Wassily Wassilyevich Kandinsky (/kænˈdɪnski/; Russian: Васи́лий Васи́льевич Канди́нский )അമൂർത്തകലയിൽ അദ്ദേഹത്തിന്റെ ചിത്രങ്ങൾ വളരെ ജനശ്രദ്ധ നേടി. മോസ്കോ സർവ്വകലാശാല യിൽ നിന്നും നിയമവും സാമ്പത്തിക ശാസ്ത്രവും പഠിച്ച അദ്ദേഹം തന്റെ മുപ്പതാമത്തെ വയസ്സിലാണ് ചിത്രകല പഠനം ആരംഭിച്ചത്.

On White II, Der Blaue Reiter എന്നിവ അദ്ദേഹത്തിൻറെ പ്രസിദ്ധമായ അമൂർത്തകലാ രചനകളാണ്.
[thumb|left|[വാസ്സിലി കാൻഡിൻസ്കി, *On White 2,* 1923]]

വാസ്സിലിയുടെ നൂറ്റി നാൽപ്പത്തി എട്ടാം   ജന്മദിനത്തോട് അനുബന്ധിച്ച്  2014 ഡിസംബർ 16 നു ഗൂഗിൾ പ്രത്യേക  ദൂഡിൽ പ്രസിദ്ധമാക്കി. 

## അവലംബം

വർഗ്ഗം:ചിത്രകാരന്മാർ